Ovo su članovi komisije koja usaglašava zakon o demobilisanim borcima Komisija je sastavljena od članova Odbora za boračka pitanja Zastupničkog doma, te predstavnika Vlade FBiH, resornog ministarstva, boraca i koordinacije boračkih udruženja Armije RBIH i HVO-a, te boraca iz kampa.\n15. 03. 2019. u 16:08 face.ba\nRadna grupa formirana ciljem usaglašavanja prijedloga zakona o demobilisanim borcima danas će u Sarajevu održati svoj prvi sastanak.\nKomisija je sastavljena od članova Odbora za boračka pitanja Zastupničkog doma, te predstavnika Vlade FBiH, resornog ministarstva, boraca i koordinacije boračkih udruženja Armije RBIH i HVO-a, te boraca iz kampa.\nVlada FBiH je na sjednici 13. marta imenovala radnu grupe u čijem sastavu su borački ministar Salko Bukvarević, direktor Ureda premijera Hasan Ganibegović, Savjetnik ministra rada i socijalne politike Adis Arapović, pomoćnik ministra finansija Alija Aljović, predstavnik Ministarstva zdravstva Nermin Muratspahić, te predstavnici Ministarstva za pitanja boraca Tatjana Pejaković, Ibrahim Ganibegović, Mirza Terzo, Martin Frančešević, Elvir Međuseljac.\nSavez boraca FBiH predstavljat će Suad Katica i Munir Karić, Udrugu veterana i dragovoljaca domovinskog rada HVO-a Nikica Tomić i Miroslav Škoro, Koordinaciju boraca udruženja maloljetnih boraca Armije i MUP-a RBiH Nevres Jašarević i Jasmin Smječanin, Jedinstvenu organizaciju boraca Unija veterana Sarajevo Saud Kulosman, JOB FBiH Ismet Imamović te borce iz kampa Hamza Krkalić i Mirsad Siočić.\nKada je u pitanju Odbor za boračka pitanja Zastupničkog doma, u njenom sastavu su, pored Bukvarevića, Šemsudin Kavazović (SBB), Hajrudin Žilić i Denijal Tulumović (SDA), Mustafa Hrvić (DF-GS), Hasan Muratović (SDP), Goran Akšamija (NiP), Marijan Klaić i Boris Marjanović (Koalicija HDZBiH), te Boro Krišto (Hrvatsko zajedništvo).


Saslušana Tanja Vojtehovski: Moćni očevi i dalje na slobodi i to se mora isterati do kraja | Luftika\nSaslušana Tanja Vojtehovski: Moćni očevi i dalje na slobodi i to se mora isterati do kraja\nTanja Vojtehovski na izlasku iz Tužilaštva, foto: Vesna Lalić/Nova.rs\nSaslušanje Tatjane Vojtehovski povodom tvrdnji izrečenih u emisiji “Život priča”, završeno je danas oko 10.30 sati u Trećem osnovnom javnom tužilaštvu. Na naše pitanje, “da li se oseća krivom”, voditeljka je rekla da “nema za šta da se oseća krivom i istakla da je problem što su ti moćni očevi i dalje na slobodi”.\nKada je u petak sletela na aerodrom Nikola Tesla, Vojtehovski je primila poziv za saslušanje zbog neodazivanja na pozive u postupku koji se vodi protiv nje.\nNagazila je moćne očeve, a sada se za Tanjom Vojtehovski raspisuje poternica\n7 slučajeva, a advokat isti: Da li je Tanja Vojtehovski bila na pragu…\nNakon saslušanja, u izjavi za Nova.rs, rekla je da je mnogo veći problem to što je ekipa bogatih i moćnih očeva u sprezi sa istom sutkinjom, sudskom veštakinjom i advokatom i dalje oduzima decu majkama, umesto da im se sudi.\n“Nemam za šta da se osećam da sam kriva. Mnogo je važnije to da su ti isti ljudi, koji zbog svoje moći otimaju decu majkama i dalje na slobodi i da i dalje rade to što rade. To je mnogo važnije nego to što mene neko lovi kao kriminalca, što ja nisam. Volela bih da se ta tema ponovo pokrene u medijima jer se to mora isterati do kraja”, rekla je Vojtehovski.\nNjen advokat Vladimir Todorić je izjavio da bi voleo da predmet stigne do suda, ali da se to, prema njegovim rečima, najverovatnije neće dogoditi.\n“Umesto da se procesuiraju ti koji su počinili krivična dela, ljudi koji su ih otkrili se procesuiraju i stavljaju na stub srama”, rekao je Todorić.\nPodsećanja radi, u svojoj emisiji “Život priča”, Vojtehovski je otkrila mehanizam na osnovu kojeg su starateljstva oduzimana majkama i dodeljivana bogatim očevima. Zbog navoda u emisiji, u kojoj je ugostila Natašu Naletinu, majku kojoj su oduzeta deca i predata na starateljstvo moćnom ocu, protiv Vojtehovski i drugih lica je podneta krivična prijava. Temom kako bogati i moćni očevi u sprezi sa istom sutkinjom, sudskom veštakinjom i advokatom ekspresno oduzimaju decu majkama i dobijaju starateljstvo, Vojtehovski se bavila u emisijama nakon ove.\nPretpostavljalo se da će Vojtehovska, odmah po sletanju na aerodrom u petak, biti sprovedena u tužilaštvo, ali se to nije desilo, već joj je samo u tada uručen poziv za saslušanje koje je danas održano.\nKako je ranije ispričala , za njom je raspisana poternica jer, kako kaže, navodno tri godine ne uspevaju da je nađu, te da ne zna zbog kog konkretno slučaja je pokretnut postupak protiv nje.\noznakesaslusanje tanja vojtehovski tatjana vojtehovski život priča\n7 slučajeva, a advokat isti: Da li je Tanja Vojtehovski bila na pragu otkrivanja opasne šeme


NovaEnergija.net » HBO HBO – NovaEnergija.net\nHakeri iz „Mister Smit grupe“ rekli su za tehnološki sajt Mešebl (Mashable) da imaju pristup „mnogim HBO platformama“ i da ta televizija treba „da se pripremi“ za curenje šeste epizode koja je premijerno emitovana sinoć, i poslednje sedme epizode koja je na programu u nedelju, 27. avgusta, prenosi britanski Gardijan.\nHBO je odbila da plati otkup od više miliona dolara koliko su tražili hakeri iz „Mister Smit grupe“, koji su od jula objavili niz kompromitujućih dokumenata, mejlova i neprikazanih epizoda serija, medju kojima je i Igra prestola.\nProšle nedelje je grupa hakera „Aurmajn“ (OurMine) preuzela kontrolu nad HBO nalozima na društvenim mrežama, uključujući i Tviter nalog serije Igra prestola.\nSerija „Igra prestola“ dobila je brojne nagrade, a zasnovana je na romanima Džordža R. R. Martina iz serijala „Pesma leda i vatre“.\nHBO neće da plati, hakeri objavljuju poslednju epizodu “Igre prestola”! was last modified: August 23rd, 2017 by Jelena Jovičić\nKompanija HBO pretrpela je veliki hakerski napad, zbog koga su neemitovane epizode više serija i bar jedan scenio dospeli na internet. “HBO je nedavno iskusio jedan sajber incident, koji je…\nSerije su u poslednje vreme, kao što smo primetili, drastično kvalitetnije od filmova i preuzele su od bioskopa veliki broj glumaca i scenarista iz top-lige. Tako je i sa HBO-om,…


Ministarstvo za rad ćuti o nezakonitoj donaciji | Insajder\nMinistarstvo za rad ćuti o nezakonitoj donaciji\nOdgovore na pitanja o donacijama kompanije Jure Inspektoratu rada i spisak ostalih donatora koji su pomagali rad ovog državnog organa Insajder.net nije dobio od Ministarstva za rad ni skoro mesec dana od slanja zahteva.\nU međuvremenu, iz kompanije Jura nam je potvrđeno da su dva automobila marke Kia Ceed, vrednosti oko 30.000 evra, 2013. poklonjena Ministarstvu po njihovom zahtevu.\nReč je o ministarstvu u čijoj je nadležnosti i Inspekcija rada, dužna da kontroliše poštovanje prava radnika u Juri. U to vreme na čelu Ministarstva bio je Jovan Krkobabić, a donacijom koju su zahtevali i primili od južnokorejske kompanije prekršen je i Zakon o donacijama i humanitarnoj pomoći koji zabranjuje doniranje putničkih automobila.\nZbog svega toga, Insajder.net je još jednom pokušao da dobije reakcije Ministarstva.\nU drugom dopisu koji smo im poslali tražili smo odgovore na pitanja:\nKakva se poruka šalje ovakvim zahtevom za donaciju, da li je to legalizovna korupcija, odnosno legalizovan "reket"?\nPo čijem nalogu je od kompanije Jura traženo da Ministarstvu pokloni vozila?\nZašto je ta donacija primljena iako je Zakonom o donacijama i humanitarnoj pomoći zabranjena donacija automobila?\nDa li je posle ovakvih donacija moguće da Inspektorat za rad profesionalno kontroliše da li kompanija Jura poštuje prava radnika?\nDa li je Ministarstvo od još nekih kompanija tražilo donacije?\nPošto ni na ovaj dopis Ministarstvo nije odgovorilo, o ovoj temi pokušali smo da razgovaramo s ministrom Aleksandrom Vulinom tokom njegove posete Specijalnoj bolnici za rehabilitaciju i ortopedsku protetiku. I Aleksandar Vulin odbio je da govori za Insajder.net, a rekao nam je da ne veruje da nam njegovo Ministarstvo već skoro mesec dana ne dostavlja tražene informacije i da će proveriti o čemu se tu radi. Međutim, ni dva dana kasnije nismo dobili odgovor od Ministarstva.\nNova šansa za povlačenje predloženih izmena Ustava u delu o pravosuđu\n„Rat“ mafiji ili nemoć države\nVrzino kolo dugova javnog sektora - rokovi plaćanja poštuju se samo u ugovorima


Anđeli čuvari - MARSH online\nPočetna Razno Anđeli čuvari\nPostavljeno 28 dеcеmbrа, 2004\nIz Nemačke početkom januara stićiće 27 po redu šleper humanitarne pomoći koje je od donatora iz Nemačke obezbedilo udruženje Anđeli čuvari, najavila je na današnjoj konferenciji za novinare predsenica udruženja Vesna Lazić. Od 2000.-te godino od kada postoji udruženje Anđeli čuvari pomoć u obući, odeći, bebi opremi i nameštaju obezbeđene je za 4267 porodica, 1680 invalida se kontinuirano snabdeva higijenskim pelenama, 298 lica je dobilo invalidska i druga pomagala, od donatora su nabavljene 4 ortopedske proteze, a za 7 sugrađana su obezbeđeni skupi lekovi. Od donatora iz Švedske i Nemačke dopremljeno je 26 šlepera humanitarne pomoći ukupne vrednosti 2,5 miliona evra. Udruženje Anđeli čuvari od samog početka realizuje projekat kreativne radionice Pinokio za decu iz deficijentnih porodica, a već tri godine se zahvaljujući donatorima za tu decu omogućuje letovanje ili zimovanje.\nLikovni rad šestogoodišnjeg Miodraga Rabovića iz kreativne radioice Pinokio naćiće se na UNICEF-ovim čestitkama kao jedan od najboljih pristiglih na konkursu koji je u oktobru raspisala Češka ambasada.\nSa društvom Ješko Vidić realizuje se projekat Kuća mladih koja ima za cilj da na jednom prostoru ponudi mladim ljudima mnoge aktivnosti. Deca su mi velika inspiracija i pokretačka snaga, rekla je Vesna Lazić i dodala da na ovom svetu ne postoji ništa vrednije od njih i da ako su ona srećna srećni su i odrasli. sna Lazić i dodala da na ovom svetu ne postoji ništa vrednije od njih i da ako su ona srećna srećni su i odrasli.@@@\nPrethodna objava SERVIS\nSledeća objava DODELA NAGRADA RPK VALJEVO


VMBiH - Pristup fondovima EU za razvoj malih i srednjih preduzeća u BiH - informativa.ba\nBiznis Finansije VMBiH - Pristup fondovima EU za razvoj malih i srednjih preduzeća u BiH\nVMBiH - Pristup fondovima EU za razvoj malih i srednjih preduzeća u BiH\n15 Oct 2015 16:07\nVijeće ministara BiH utvrdilo je Prijedlog sporazuma između Evropske unije i Bosne i Hercegovine o učešću BiH u programu EU "Konkurentnost malih i srednjih poduzeća (COSME) (2014 - 2020)" i usvojilo izvještaj o obavljenim pregovorima.\nTime će vlasnicima malih i srednjih preduzeća biti omogućen pristup fondovima za razvoj i konsolidaciju, kao i onim koji pokreću biznis, prvenstveno mladima i ženama koje su suočavaju s poteškoćama u uspostavljanju vlastitog poslovanja.\nBudžet COSME programa za period od 2014. do 2020. iznosi oko 2,3 milijarde eura.\nMinistarstvo vanjske trgovine i ekonomskih odnosa dostavit će Prijedlog sporazuma Predsjedništvu BiH u daljnju proceduru, a za bh. potpisnika predložen je ministar Mirko Šarović, saopćeno je iz Vijeća ministara BiH.\nOznake: #VMBiH #EU #BiH #preduzeća #fondovi #COSME #poslovanje


Juniorska ABA liga - Blic Sport\nJuniori košarkaškog kluba Crvena zvezda pregazili su vršnjake Budućnosti sa 87:52 u prvom meču ABA lige, te su tako trijumfalno počeli drugu sezonu regionalnog takmičenja.\nU drugoj sezoni juniorske ABA lige, jedanaest klubova će se boriti za četiri mesta na fajnal-foru regionalnog takmičenja. A vreme i mesto oržavanja završnog turnira još nisu poznati.\nJUNIORSKA ABA LIGA Igokea bolja od Budućnosti u meču za treće mesto\nU Laktašima se tokom ovog vikenda igra finalni turnir za juniore u ABA ligi. Pred svojom publikom juniori Igokee su osvojili treće mesto.\nJUNIORSKA ABA LIGA Poraz Partizana od Igokee i pored sjajne igre Pecarskog, Mega ubedljiva protiv MZT-a\nMarko Pecarski je ponovo blistao u dresu Partizana, ali ni sa postignutih 30 poena (11 skokova, indeks 33) nije pomogao crno-belima koji su poraženi od Igokee sa 87:84 na juniorskom turniru ABA lige.\nJUNIORSKA ABA LIGA Ubedljiv trijumf crveno-belih, Pecarski nedovoljan Partizanu protiv Olimpije\nKošarkaši Crvene zvezde ostvarili su i drugu pobedu na turniru juniorske ABA lige, pošto su ubedljivo savladali Mornar sa 113:62 (27:15, 32:13, 27:20, 27:14).\nPOČELA JUNIORSKA ABA LIGA Zvezda bolja od Mege, Partizan razbio Budućnost\nU petak je počela juniorska ABA liga, a večiti rivali su zabeležili sigurne pobede. Crvena zvezda je nadigrala Mega Bemaks sa 74:60, dok je Partizan bio ubedljiv protiv Budućnosti - 87:65.


Preko 1 500 terorista je trenutno u Evropi!\nČetvrtak, 18.04.2019., 11:20 Četvrtak, 18.04.2019., 11:21\nU Evropi se trenutno nalazi oko 1 500 terorista koji su učestvovali u sukobima na Bliskom istoku, izjavio je direktor ruske Federalne službe bezbjednosti Aleksandar Bortnikov.\nOn je tokom konferencije u Sankt Peterburgu, koju je orgnizovala Međuparlamentarna skupština Zajednice nezavisnih država, rekao da stručnjaci procjenjuju da se, od ukupno 5 000 terorista u EU, njih 1 500 vratilo na kontinent sa Bliskog istoka.\n– Značajan broj su borci koje su komandanti poslali u Evropu da nastave sa vršenjem terorističkih napada – istakao je Bortnikov.\nBortnikov kaže da “Islamska država”, Al kaida i militantne grupe povezane sa ovim organizacijama i dalje predstavljaju ozbiljnu prijetnju, uprkos gubicima u Siriji i Iraku, javio je TASS.\n– Uspjeli su da upravljaju svojim snagama na osnovu principa mreže. Međusobno povezane i autonomne terorističke ćelije šire se sa Bliskog istoka ka Evropi i centralnoj i jugoistočnoj Aziji, dok veće grupe militanata odlaze u Afriku, posebno u Libiju – naglasio je Bortnikov.


Rukovodstvo RS danas sa ambasadorima Kvinte, dolazi i Dodik?\nU Sarajevu će danas biti održan sastanak ambasadora Kvinte s visokim funkcionerima bh. entiteta Republika Srpska, potvrdio je za "Avaz", predsjednik Narodne skupštine RS-a Nedeljko Čubrilović\nSastanku će prisustvovati ambasadori SAD-a, Njemačke, Velike Britanije, Francuske, Italije i predstavnici Delegacije Evropske unije.\nPrema informacijama "Avaza", sastanku će prisustvovati i član Predsjedništva BiH Milorad Dodik.\nPretpostavka je da će glavna tema biti deblokada institucija BiH kroz bojkot glasanja na sjednicama Predsjedništva BiH, Vijeća ministara BiH i Parlamenta BiH, ali i najave o povlačenju saglasnosti za VSTV i OSBiH.\nČubrilović kaže da još uvijek ne zna tačnu lokaciju sastanka i da je na putu za Sarajevo.\n- Znam da će na sastanku biti predsjednica RS Cvijanović, predsjednik Vlade Višković. Mislim da će na sastanku biti i član Predsjedništva BiH Milorad Dodik. Za ostale ne znam - rekao nam je Čubrilović.\nDa li znate nakon koliko vremena su metlice brisača vjetrobranskog stakla neupotrebljive?\nŽeljezničar u finišu prvog dijela uduplao vodstvo protiv Tuzlaka\n'WOW EFEKAT: Jordanska kraljica Rania za susret s najbolje odjevenom ženom svijeta izabrala… (FOTO)\nU bordo klubu sve spremno za proslavu 75. rođendana\n'SB' NA LICU MJESTA: Patrijarh Porfirije stigao je u Hram Rođenja Presvete Bogorodice u Sarajevu (FOTO)


Bošković: Priželjkujemo bolje odnose Rusije i NATO-a\nsrijeda, 15 maj 2019 21:36\nOtopljavanje odnosa između NATO-a i Rusije interes je i Crne Gore, poručio je ministar odbrane Predrag Bošković.\nBošković je u emisiji “Fokus” na TVCG, uoči druge godišnjice od prijema u NATO kazao, da je Crna Gora na taj način ispunila svoj prvi spoljnopolitički cilj i krenula da razmišlja o sebi i svojoj budućnosti.\n"To je bio logičan i najbolji izbor", poručio je Bošković i dodao da su vrata NATO-a otvorena i za druge države Zapadnog Balkana.\n“Pokušali smo da uvjerimo sve, ne samo u regionu, već i u Rusiji da crnogorsko članstvo u NATO-u nije upereno protiv bilo čijih interesa, već da se isključivo vodimo našim nacionalnim interesima, a to je da granice Crne Gore ostanu vjekovima obezbijeđene”, kazao je Bošković.\nNa tom putu ka NATO-u, kako dodaje, Crna Gora nažalost nije naišla na razumijevanje Rusije.\n“To nas neće pokolebati da nastavimo da usvajamo demokratske vrijednosti, jer je budućnost Crne Gore i njenih građana u razvijenim demokratijama”, poručio je Bošković.\nKomentarišući odnose Rusije i NATO, Bošković je kazao da su ti odnosi prošli više faza, a zategnuti su nakon dešavanja u Gruziji, Moldaviji, Ukrajini.\n“Sad je taj odnos zamrznut, ali svima nama je u interesu da dođe do otopljavanja tih odnosa i da se pitanja na globalnoj političkoj sceni rješavaju dogovorom, razgovorom, a ne upotrebom sile”, poručio je Bošković.\nViše iz ove kategorije « Marković-Šojble: CG partner i saveznik na svakom mjestu na kojem se brane demokratska dostignuća Zvanični Brisel ne zna za dolazak predstavnika pokreta Odupri se »


Austrijski Standard raskovao Dodika: Nacionalista rasističkih stavova želi uništiti BiH – Mreza\n“Bez priznavanja činjenica o ratu u Bosni i Hercegovini nema pomirenja, ali rasistički nacionalisti su od toga i dalje daleko”, rečeno je u analizi prilika u BiH austrijskog Standarda koju prenosi Deutsche Welle.\nIskoristio pozornicu Vijeća sigurnosti UN za verbalni nastavak rata\n“Dvadeset pet godina nakon Dejtona, šef radikalno-nacionalističke partije Saveza nezavisnih socijaldemokrata (SNSD) Milorad Dodik je na poziv Rusije iskoristio pozornicu Vijeća sigurnosti Ujedinjenih nacija za verbalni nastavak rata u BiH. Dodik želi otcijepiti RS od BiH. Stoga tvrdi da postoje dvije srpske države pored Srbije i Republika Srpska. On dakle želi uništiti državu BiH, a istovremeno za to optužuje druge”, navodi se.\n“Dodik preokreće činjenice, tvrdi kako Inzko “mrzi Srbe” ili da “Srbi nemaju ista prava” kao drugi i da im je rat bio “nametnut”. Ovaj nacionalista rasističkih stavova je omalovažio ideju BiH kao države ravnopravnih građana – nezavisno od toga koje ime nose i kojoj naciji ili vjeri pripadaju. On je prezreo centralnu evropsku ideju, a Inzkovog prethodnika nazvao kriminalcem”, piše Standard.\n“Visoki predstavnik ima naredbu međunarodne zajednice da ne intervenira, iako Dodik već godinama prelazi crvenu liniju. Inzko ne dobija podršku ni kada je u pitanju Zakon o kažnjavanju negiranja genocida i kaže da je Ured visokog predstavnika pod paljbom, zato što je ta institucija zaštitni mehanizam protiv secesionističkih ambicija”, ističe se.\n“Neki u Evropskoj uniji vjeruju, kao i fatalnih 90-ih, da se radi o tome da se tri naroda navedu na saradnju. Stoga oni već decenijama podržavaju nacionaliste u BiH, a ne predstavnike građanske opcije”, naglašava se nadalje.\n“Biden je još 1993. godine, nakon posjete BiH, kritizirao Zapad, naglašavajući odgovornost SAD-a kao vodeće zemlje Zapada. Tadašnji senator je jasno stavio do znanja da u BiH nije u pitanju građanski rat, kako su ga prije svega mnogi u Evropi nazivali, već da je u pitanju napadački rat na priznatu i suverenu državu BiH uz pomoć Srbije i Crne Gore”, kaže se dalje.\n“Mir se postiže slobodom, a sloboda istinom”\n“Moram izreći tužnu činjenicu da se zbog stava evropskih država, uključujući i Njemačku, rat produžio za više od dvije godine”, kaže se.\nEVO ŠTA SE IZA BRDA VALJA: Dodik nagovijestio formiranje trećeg entiteta


Autor: Milica Šolaja - 29.11.2021\nJelena Jelača rođena je 1973. godine u Beogradu gde je i diplomirala na Fakultetu likovnih umetnosti. Ona se bavi različitim tipovima umetnosti – slikarstvom, crtanjem, skulpturom i animacijom. Foto: Jelena Jelača (izvor: iz arhive sagovornice) …\nAutor: Vuk Gvozdenović - 17.11.2021\nUmetnost ne bira ni vreme ni mesto, a ni životni trenutak kada će ući u nečiji život i upotpuniti ga i upravo ovako počinje priča o današnjem protagonisti. Marjan Đarmati iz Žitišta je počeo da se bavi slikarstvom „sa neba pa u rebra“ i to je pravi …\nAutor: Isidora Bijelić - 19.06.2021\nSRĐAN SEKULIĆ: Treba verovati u to da će lepota spasiti svet, makar nas svet u tome i opovrgnuo\nSrđan Sekulić mladi je književnik koji u svojim književnim ostvarenjima kombinuje kratku priču i poeziju postmodernističkog izraza. Njegove kratke priče i pesme objavljivane su u regionalnim književnim časopisima i zbornicima. Za svoju prvu …


Sud naložio vraćanje Vukčevića u Savjet RTCG\nOsnovni sud u Nikšiću donio je danas privremenu mjeru kojom se nalaže da se Nikola Vukčević vrati na mjesto člana Savjeta Javnog servisa do okončanja pravosnažnosti postupka, saopštili su predstavnici četiri nevladine organizacije (NVO).\nU saopštenju Centra za razvoj nevladinih organizacija, Centra za građansko obrazovanje, Instituta alternativa i Centra za monitoring i istraživanja, navodi se da je takvu odluku ranije već donio podgorički Osnovni sud u slučaju, kako su kazali, nezakonito smijenjenog člana Savjeta RTCG Gorana Đurovića.\n„Ovakve sudske odluke, u atmosferi nezabilježnih pritisaka vladajuće partije, predstavljaju snažan impuls za povratak povjerenja u pravosuđe“, smatraju u tim NVO.\nPrema njihovim riječima, Skupština Crne Gore i njeni poslanici ne mogu biti iznad zakona i sudskih odluka. Navodi se da bi moguća opstrukcija vlasti da poštuje sudske odluke i zakone države dalje štetila državnom interesu Crne Gore.\n„Zato očekujemo da Skupština, odnosno vladajuća većina, hitno i dosljedno primijeni sudske odluke, što znači i obustavljanje procesa imenovanja Ivana Jovetića na mjesto Vukčevića, kako bi spriječila dalja usložnjava inače već vrlo složene situacije u koju je sistem doveden nezakonitim odlukama vladajuće većine“, kaže se u saopštenju.


Kako američke kompanije reaguju na moguću zabranu abortusa?\nProtest pristalica prava na abortus u Njujorku\nVAŠINGTON - Pošto je iz Vrhovnog suda procureo nacrt odluke o ukidanju presude Ro protiv Vejda, kojom je omogućeno pravo na abortus na federalnom nivou, američke kompanije različito su reagovale na potencijalnu zabranu abortusa.\nAko Vrhovni sud i konačno odluči da ukine presudu Ro protiv Vejda, u polovini saveznih država - posebno na jugu i srednjem zapadu SAD, abortus neće biti legalan.\nDirektori kompanija našli su se u nezgodnoj poziciji zbog potencijalne zabrane abortusa u određenim državama i različito se postavljaju prema tom polarizujućem pitanju koje bi, potencijalno, moglo da utiče i na zapošljavanje.\n"Na početku treba reći da korporacije zaista, ali zaista ne bi želele da se bave ovim pitanjem", kaže Alison Tejlor iz poslovne savetodavne organizacije Etički sistemi.\nOna smatra da će, u slučaju restrikcija na abortus, kompanije verovatno promeniti polise zdravstvenog osiguranja za žene i pokriti im troškove ako treba da putuju u neku drugu državu da bi prekinule trudnoću.\nŠta je tačno slučaj Rou protiv Vejda?\nKoje kompanije su reagovale?\nVećina korporacija i dalje se ne oglašava, što nije slučaj sa vlasnicima društvenih mreža. Šeril Sendberg, portparolka Mete koja poseduje Fejsbuk, kritikovala je nacrt odluke Vrhovnog suda.\n"Ovo je zastrašujući dan za sve žene u ovoj zemlji. Ako ovaj nacrt postane zakon, biće nam oduzeto jedno od fundamentalnih prava. Svaka žena, bez obzira na to gde živi, treba da bude u mogućnosti da slobodno bira da li će i kada postati majka. Malo stvari je važnije od ženskog zdravlja i ravnopravnosti", napisala je na Fejsbuku.\nKompanija Jelp, koja na svom portalu objavljuje recenzije restorana, hotela i drugih biznisa, izdala je saopštenje u kojem navodi da bi "ukidanje presude Ro protiv Vejda ugrozilo ljudska prava miliona žena i slobodu da odlučuju o sopstvenom telu".\nBambl, vlasnik aplikacije za upoznavanje, saopštio je da "u toj kompaniji snažno veruju u pravo žene da bira i u potpunosti ima kontrolu nad sopstvenim telom".\nVrhovni sud SAD blizu odluke da zabrani abortus, Bajden kritikovao procureli nacrt\nDosadašnji potezi pojedinih firmi govore u prilog tome da će biti pokriveni troškovi ženama koje žele da abortiraju i zbog toga moraju da putuju u drugu državu.\nProšle godine, Vrhovni sud dozvolio je državi Teksas da nastavi da primenjuje veoma strog zakon o abortusu prema kojem je prekid trudnoće zabranjen posle šeste nedelje i mnoge kompanije su na to reagovale.\nNa primer, Epl je pokrio troškove za zaposlene koje su morale da odu na abortus u druge države. Isto je uradila i kompanija Sejlsfors. Amazon je najavio da će u Teksasu pokriti troškove u visini od 4.000 dolara onim ženama koje treba da putuju van države da bi prekinule trudnoću.\nAnkete pokazuju da većina Amerikanaca ne želi da bude ukinuta presuda Ro protiv Vejda, a takvo mišljenje je još učestalije kod mlađih zaposlenih.\nTo bi mogao da bude potencijalni problem za kompanije koje rade u državama koje će, u slučaju ukidanja presude Ro protiv Vejda, uvesti stroge restrikcije na abortus.\n"Osam od deset visoko obrazovanih radnika, top talenata, smatraju da su pravo na abortus i reproduktivno zdravlje deo ravnopravnosti na radnom mestu. Poslodavci koji budu želeli da privuku takve radnike moraće da imaju to u vidu i ponude više, ako rade u u državama sa strogim restrikcijama", kaže Džen Stark iz zdravstvene fondacije Tara.\nU nekim slučajevima, firme će morati da sele svoja sedišta iz država koje budu uvele restrikcije na abortus, ako izračunaju da su im troškovi veći.\nI Florida donela strogi zakon o zabrani abortusa\nUmrla advokatica koja se izborila za pravo na abortus u Americi\nŽene u SAD moći će da dobijaju pilule za abortus poštom\nVrhovni sud dozvolio klinikama da tuže državu Teksas, ali zabrana abortusa ostaje na snazi


Oblak vulkanskog pepela se širi.Opasnost prijeti hroničnim bolesnicina, saopšteno iz SZO\nby Admin on Sun 18 Apr 2010, 14:24\nAktivnost vulkana na Islandu se povećala, a oblak pepela dostigao je visinu od oko osam i po kilometara, saopšteno je iz Islandskog univerziteta.\nUdisanje vulkanskog pepela nakon erupcije vulkana na Islandu može biti opasno za oboljele od astme i drugih hroničnih respiratornih bolesti, saopštila je Svjetska zdravstvena organizacija.\nKako se navodi, vjetar je omogućio bolju vidljivost, tako da će naučnici prvi put moći da nadlete vulkan i procijene njegovu aktivnost. Prema tome koliko se leda otopilo iz glečera koji pokriva vulkan, moglo bi se procijeniti koliko će erupcija trajati.\nPrema prvim procjenama, ukoliko bude dovoljno leda moguće je stvaranje novih oblaka pepela i dodatnih prekida u avio-saobraćaju. U petak popodne je, prema riječima vulkanologa, bilo znakova smirivanja erupcije vulkana na Islandu.\nVazdušni saobraćaj u većini zemalja centralne i sjeverne Evrope zbog širenja vulkanskog pepela sa Islanda biće obustavljen i dalje, saopšteno je iz Evropske agencije za kontrolu avio saobraćaja.Nisu moguća slijetanja i polijetanja civilnih aviona u centralnoj i sjevernoj Evropi, dok se avionski saobraćaj odvija bez problema na jugu kontinenta, uključujući Španiju, južni Balkan, južnu Italiju, Bugarsku, Grčku i Tursku.\nStručnjaci predviđaju daljne širenje vulkanskog pepela i danas.\nŠvedska i Danska zatvorile su svoj vazdušni prostor, a Velika Britanija je produžila zabranu avio saobraćaja do sutra.\nAVIO KOMPANIJE TRPE OGROMNE GUBITKE\nŠirenje vulkanskog oblaka, nastalog nakon erupcije islandskog vulkana, u subotu je dodatno otežalo odvijanje vazdušnog saobraćaja u većini zemalja centralne i sjeverne Evrope, saopštila je Evropska agencija za bezbjednost vazdušnog saobraćaja Eurokontrol.Stručnjaci Eurokontrola saopštili su da je u subotu nad Evropom ostvareno 5.000 letova, umjesto 22.000, koliko je u normalnim okolnostima uobičajeno, a u petak je umjesto 28.000 predviđenih letova ostvareno njih 10.400, javile su agencije.Nisu bila moguća slijetanja ni polijetanja civilnih aviona u većem dijelu sjeverne i centralne Evrope.\nLetovi su se, međutim, obavljali u južnoj Evropi uključujući Španiju, južni Balkan, južnu Italiju, Bugarsku, Grčku i Tursku.\n- Meteorolozi su najavili zadržavanje vulkanskog oblaka nad većim dijelom Evrope još najmanje 24 sata - navodi se u saopštenju agencije.\nŠtete koje je vulkanski oblak nanio vazdušnom saobraćaju, prema izvještaju Međunarodne organizacije putničkog saobraćaja (ICAO) sa sjedištem u Montrealu, veće su od onih što su ih avio kompanijama nanijeli napadi na SAD 11. septembra 2001.\n- Usprkos tome što u ovom trenutku ne raspolažemo preciznim brojkama, procjenjujemo da će finansijska šteta biti veća od one koju je prouzrokovao napad na SAD 2001.- rekao je portparol ICAO-a, prenijela je Francuska novinska agencija.\nISLAND-VULKANSZO U OPASNOSTI OBOLJELI OD ASTME\n- Osobe sa hroničnim oboljenjima respiratornog sistema kao što su astma, emfizema ili bronhitis osjetljiviji su na ovu pojavu ukoliko je pepeo jače koncentrisan u nižim slojevima atmosfere - saopštila je Organizacija.\nErupcija vulkana ispod glečera na Islandu, koja se dogodila prije tri dana, druga je u mjesec dana, a bacala je pepeo 11 kilometara u atmosferu.\nVulkanolozi kažu da bi pepeo mogao da predstavlja problem za vazdušni saobraćaj i narednih šest mjeseci ukoliko se erupcija nastavi, a finansijski udar na avio kompanije mogao bi biti veliki.\nSvjetska zdravstvena organizacija saopštila je da je analiza pepela pokazala da su 25 odsto čestica manje od 10 mikrona što je opasno za pluća čovjeka.\n- Male čestice manje od 10 mikrona su opasnije jer mogu da uđu duboko u pluća - kaže doktor Marija Neira, šef za javno zdravlje i okolinu pri Svjetskoj zdravstvenoj organizaciji.


RTS :: Stranac u Srbiji: Elena Stanisavljević\nRTS 2 Stranac u Srbiji: Elena Stanisavljević\nDa se lako prepoznaju i ukrštaju različite kulture preko umetnosti, muzike najviše, videli smo i u dosadašnjim emisijama "Stranac u Srbiji". Ruskinja Elena Stanisavljević će nam pokazati kako se kroz muziku daje i isto tako dobija zauzvrat, i to, dubinskom verom u ljude.\nMisionarka ruske pesme i poezije u Srbiji, Elena sa pesnikinjom Mirom Bulatović i prevodiocem ruske bardovske poezije Milivojem Baćevićem obilazi uz gitaru srpske gradove. Oni nastupaju u domovima kulture, u domovima za stara lica, u Udruženjima ratnih invalida, u Udruženju književnika, u Udruženju vajara, u Kući Đure Jakšića, u Ruskom domu, svuda gde ih zovu ljubitelji ruske kulture.\nElena je došla iz Astrahana, ruskog grada pored Kaspijskog mora, pre dvadeset četiri godine u Beograd. Nostrifikovala je diplomu Muzičke akademije i zaposlila se kao korepetitor u Baletskoj školi "Lujo Davičo", gde i danas radi. Elena uživa sa svojim učenicama na časovima karakternih igara, što je kamera i zabeležila. Kako sklapa prijateljstva u Srbiji i kako muzičari odmah privuku jedni druge rećiće nam Elena u emisiji, a pokazaće nam zajedničkim nastupom sa muzičarem Draganom Lučićem. Zašto voli da peva ruske romanse na srpskom jeziku i zašto ima nostalgiju za Srbijom čim je napusti, govoriće Elena u ovom izdanju emisije.\n"Imam jednu ljubav do kraja života - Srbiju." Zaključuje Elena Stanisavljević u emisiji "Stranac u Srbiji".\nSnimatelj - Hadživladan Mijailović\nTonski snimatelj - Slaviša Petrović\nOrganizator - Dušica Hovjecki


Ponovo se okupili „Goblini“ | Republika Srpska\nNaslovna Vijesti Ponovo se okupili „Goblini“\nPonovo se okupili „Goblini“\nPosle devet godina pauze ponovo su se okupili članovi grupe „Goblini“, u sastavu u kojem su odsvirali poslednji koncert u Zagrebu 2001. Već su snimili dve nove pesme.\nŠabački pank-rok sastav „Goblini“ okupio se ponovo posle devetogodišnje pauze i odsviraće povratnički koncert 13. avgusta u okviru „Šabačkog letnjeg festivala“ (ŠLF).\nČlanovi „Goblina“ rekli su danas agenciji Beta da su već snimili dve nove pesme koje bi trebalo da se pojave tokom leta kao CD singl u izdanju „ŠLF-a“. U pripremi je dokumentarni film o bendu u produkciji Radio-televizije Vojvodina, a pored koncerta u Šapcu „Goblini“ planiraju još neke nastupe krajem avgusta i početkom septembra.\nPročuvši se singlom „Cipjonka“ (1994) „Goblini“ su postali vodeći pank sastav u Srbiji tokom devedesetih zahvaljujući hvaljenim albumima „U magnovenju“ (1996) i „Re Contra“ (1999).\nPoslednji koncert održali su 7. juna 2001. godine u Zagrebu, u postavi koja se i sada okupila.\nObnovljene „Gobline“ čine pevač Branko Golubović, gitaristi Alen Jovanović i Saša Šetka, basista Vladislav Kokotović i bubnjar Milan Arnautović.\nBend se raspao zbog nagomilanih privatnih obaveza njegovih članova, posebno Golubovića koji se oženio i preselio u Italiju. Golubović se potom posvetio međunarodnim humanitarnim misijama sa kojima je boravio u Avganistanu, Pakistanu, Šri Lanci i Gruziji. Prošle godine je objavio u Srbiji memoarsku knjigu „Pisma iz Avganistana“.\nJovanović je nastavio sa sastavom „Starfakers“ (Starfuckers) da svira stvari „Goblina“ i obrade pank klasika.\nČlanovi „Goblina“ kažu da su se susreli zajedno posle dužeg vremena u maju, kada je Golubović došao u Srbiju iz Tbilisija, i da je tada spontano došlo do dogovora da bi bend mogao nastavi da radi, „jer još nije rekao sve što je imao da kaže“.


Elektrodistribucija se zadužuje 40 miliona evra za pametna brojila | Nova Ekonomija\nElektrodistribucija se zadužuje 40 miliona evra za pametna brojila\nElektrodistribucija Srbije zadužiće se 40 miliona evra kod Evropske banke za obnovu i razvoj (EBRD) za finansiranje prve faze Projekta za pametna brojila. Za obaveze Elektrodistribucije kod banke garantovaće država Srbija.\nProcenjena vrednost celog Projekta za pametna brojila je 80 miliona evra i plan je da se izvode u dve faze (1A i 1B).\nPostojeći uređaji zameniće se savremenim digitalnim uređajima koji će omogućiti "smart metering". To podrazumeva daljinsko očitavanje, daljinsko isključivanje, upravljanje potoršnjom.\nFaza B podrazumevaće nabavku dodatnih 260 hiljada brojila za područja sa največim gubicima i ona bi trebalo da bude realizovana od 2023. do 2027. godine.


Inflacija će ubrzavati :: Skockajte Budžet\n04 Jun 2012 / 11:28\nInflacija će ubrzavati\nPočinje nova poljoprivredna sezona, što znači sezonski rast cena, a očekivan je i brži rast regulisanih cena (komunalije, struja) posle formiranja vlade\nIako su cene u aprilu ove godine bile za samo 2,8 odsto više nego istog meseca lane, što je rekord u poslednje preko tri decenije, definitivno sledi lošiji period. Procenjuje se da će u prvoj polovini godine inflacija u Srbiji dostići 4,5 odsto, kao i da će od juna ubrzavati. Mnoštvo je činioca koji će doprinositi ubrzavanju inflacije.\nPrvo, počinje nova poljoprivredna sezona, što znači sezonski rast cena. Drugo, očekivan je brži rast regulisanih cena (komunalije, struja) posle formiranja Vlade. Sledi i porast cena osnovnih životnih namirnica nakon liberalizacije na 10 odsto maksimalno dozvoljenih trgovačkih marži. Na kraju, odloženi efekat rasta uvoznih cena, tj. inputa, usled slabljenja dinara izvesno će dati svoj doprinos ubrzanju inflacije. Koliki je prenos pada kursa dinara na inflaciju zavisi od kretanja privredne aktivnosti. Kada je slaba tražnja, odnosno kada BDP stagnira ili opada, rast cena uvoznih inputa se u daleko manjoj meri ukalkuliše u finalni proizvod. I to je možda jedina dobra strana trenutne ekonomske stagnacije u Srbiji. Sve izvesniji nulti privredni rast barem sputava rast cena.\nTreba dodati da će i domaća fiskalna politika, koja će biti uslovljena sve izvesnijim aranžmanom sa MMF-om (čitaj: štednja), uticati na ublažavanje cenovnih šokova. Od značaja je i to da razvoj situacije u međunarodnom okruženju, odnosno kretanje cena energenata, hrane i sirovina trenutno pozitivno utiče na inflaciju u Srbiji. Naime, poslednjih dva meseca dolazi do znatnog pada glavnih berzanskih cena, što je već stabilizovalo cene derivata na domaćim pumpama. Istina, ekonomiji Srbije ne ide na ruku pad cena hrane i nekih sirovina (bakar, aluminijum), budući da je skoro dve petine robnog izvoza zasnovano na agrarno-prehrambenim proizvodima i osnovnim metalima.\nSituacija nije ružičasta ni u zapadnim zemljama. Potrošačke cene u evrozoni su znatno iznad cilja Evropske centralne banke (maksimalno 2 odsto), i iznose trenutno 2,6 odsto, u SAD-u inflacija je 2,3 odsto, u Britaniji 3 odsto. U Evropi među rekorderima je Turska sa 11 odsto, a u svetu Venecuela sa 24 odsto. Problem je što će stvari verovatno ići u gorem pravcu. Naime, novčana masa, keš zajedno sa neoročenim depozitima, u SAD-u veća je za 61 odsto u odnosu na period pre krize, odnosno pre četiri godine, a u evrozoni za 26 odsto.\nImajući u vidu da inflacija u dobroj meri zavisi od kretanja te veličine, vrlo je moguće da će period relativno visoke inflacije za zapadne uslove biti nastavljen. Za one sa vezanim indeksiranim kreditima ta mogućnost može da ima dvostruke posledice.\nS jedne strane Evropska centralna banka može da počne sa podizanjem bazne kamate, što će skoro direktno uticati na rast Euribora ili Libora, i posledično porast otplatnih rata kredita u evrima. Moguće je i da se nastavi sa niskim kamatama radi podsticanja privrede, što bi uz relativno visoku inflaciju obezvređivalo realnu vrednost preostalog duga, na zadovoljstvo srpskih dužnika.


Izaberite kategoriju Javne nabavke Primeri dobre prakse Vesti o CPSU Novi Sad Vesti o hraniteljstvu\nPeriod: 01.01.2015 - 23.05.2022\nUkupan broj zapisa: 6\nProjektne aktivnosti- 2021 godina\nProjekat „Razvoj hraniteljstva u AP Vojvodini 2021“ realizovao je Centar za porodični smeštaj i usvojenje Novi Sad, uz finansijsku podršku UNICEF-a, kancelarija u Srbiji, u periodu od 13.maja ...\nProjektne aktivnosti- 2020 godina\nU 2020. godini, realizovan je u meri u kojoj je bilo moguće, uz kontinuirane dogovore sa predstavnicima UNICEF-a, projekat „Razvoj hraniteljstva u AP Vojvodini 2020“. Kompletna realizacija projekta ...\nProjektne aktivnosti – 2019 godina\nU 2019. godini, Centar je realizovao jednogodišnji projekat, koji je upućen u 2018. godini Gradskoj upravi za dečiju i socijalnu zaštitu Grada Novog Sada, kroz Program unapređenja socijalne zaštite. ...\nProjektne aktivnosti – 2018 godina\nU 2018. godini, Centar je realizovao jednogodišnji projekat, koji je upućen u 2017. godini Gradskoj upravi za dečiju i socijalnu zaštitu Grada Novog Sada, kroz Program unapređenja socijalne zaštite. ...\nProjektne aktivnosti - 2017 godina\nU 2017. godini, Centar je realizovao jednogodišnji projekat, koji je upućen u 2016. godini Gradskoj upravi za dečiju i socijalnu zaštitu Grada Novog Sada, kroz Program unapređenja socijalne zaštite. ...\nProjektne aktivnosti - 2016. godina\nU martu 2016. godine potpisan je ugovor o saradnji između Grada Novog Sada- Uprave za socijalnu i dečiju zaštitu i Centra za porodični smeštaj i usvojenje Novi Sad. Ovim je odpočela ...\nCentar za porodični smeštaj i usvojenje Novi Sad © 2022\nDečije selo 1, 21208 Sremska Kamenica, Srbija


Fonet | 08. apr 2018.\nDržavni sekretar Ministarstva kulture i informisanja zadužen za medije Aleksandar Gajović tvrdi da nacrt nove Medijske strategije, koji će "uskoro" biti u javnoj raspravi, "apsolutno ima legitimitet" i najavljuje da će se država normativno i vlasnički vratiti u medije, ukoliko to bude javni interes građana Srbije.\nGajović je u intervjuu FoNetu potvrdio da je nacrt Strategije trenutno u „jednom od sekretarijata Vlade Srbije“ i precizirao da nije reč o „proveri“, već da je Ministarstvo „želelo da čuje još jedno mišljenje, pre nego što tekst uđe u javnu raspravu“.\n„Onog trenutka kada dobijemo zeleno svetlo da možemo da postavimo Strategiju na sajt, tog trenutka, na neki način počinje javna rasprava“, precizirao je Gajović, kao sagovornik novinarke Danice Vučenić u serijalu Kvaka 23.\nU planu je da rasprava bude održana u šest gradova, a Gajović „insistira da ih bude što više“, kako bi se čuo što veći broj mišljenja.\n„S druge strane, svako će, kada postavimo tekst na sajt, biti u mogućnosti da uputi primedbu, kritiku i neslaganje“, objasnio je Gajović, ali nije želeo da iznosi detalje Strategije, budući da će se „tek pojaviti u javnosti“.\nOn je, međutim, predočio da Strategija „znači razvoj sistema javnog informisanja i da ima svoje ciljeve“, među kojima je prvo pomenuo „stvaranje jedinstvenog i neprotivrečnog regulatornog okvira“.\nTaksativno nabrajajući 15 ciljeva, on je pomenuo i „jačanje uloge države u ostvarivanju javnog interesa, unapređenje položaja medija, ostvarivanje pune uloge javnih medijskih servisa i poboljšanje položaja i statusa novinara“.\nGajović je među ciljeve ubrojao i „unapređenje informisanja manjinskih grupa, informisanje Srba u regionu i dijaspori i unapređenje projektnog sufinansiranja“.\nPrema njegovim rečima, ciljevi Strategije su i „jačanje uloge regulatornog tela za elektronske medije, unapređenje dostupnosti podataka o medijima, zaštita medijskog pluralizma i zabrana monopola, jačanje medijske i informatičke pismenosti, zaštita autorskih prava, digitalizacija i arhiviranje medijskih sadržaja i jačanje uloge samoregulatornih tela“.\nDržava vraća vlasništvo u medijima?\nUpitan da li će se država normativno i vlasnički vratiti u medije, što bi bilo u suprotnosti sa ciljevima prethodne reforme, Gajović je odgovorio: „Na to pitanje mogu da vam odgovorim jednom jedinom rečenicom. Ako je javni interes građana Republike Srbije upravo to što kažete, onda će to tako i biti“.\nOn nije želeo da se izjašnjava ni o sudbini agencije Tanjug, koja je nastavila da radi, uprkos odluci Vlade Srbije iz novembra 2015. godine da bude ugašena.\nPrecizirajući da tekst Strategije sadrži tri dela, analizu, strateške ciljeve i akcioni plan, Gajović je ponovio da „ne bi pričao o detaljima, jer nije korektno da u ovom trenutku govori o nečemu što, kao dokument, ima status nacrta“.\n„Videćemo krajnji tekst koji će biti poslat Vladi na usvajanje i podvlačim ovo nije zakon“, naglasio je Gajović i objasnio da, kao „državni sekretar, nema pravo na svoje mišljenje po pitanju Strategije“, jer je „nije ni pisao, niti je formirao radnu grupu, niti je on isterao neke članove iz radne grupe, već su oni sami otišli“.\nAludirajući na činjenicu da su radnu grupu za izradu Medijske strategije krajem prošle godine napustila četiri člana, među kojima su i predstavnici najvećih i najuticajnih udruženja novinara i medija, Gajović je rekao da je svima bio cilj da se oni „vrate i rade“.\nGajović smatra da su Ministarstvo kulture i informisanja, ministar Vladan Vukosavljević i on lično „učinili napore, održavši tri ili četiri sastanka sa onima koji su napustili radnu grupu, u želji da se vrate“.\nNa konkretno pitanje da li Strategija ima legitimitet, jer u njenom pisanju nisu učestvovali predstavnici UNS, Medijske koalicije (NUNS, NDNV, Lokal press, ANEM, AOM), kao i Asocijacije medija, Gajović je bio izričit: „Apsolutno“.\n„Gde, u kom zakonu piše da oni moraju da budu članovi radne grupe“, upitao je Gajović, koji sebe opisuje kao „osvedočenog legalistu“, koji se „drži zakona bukvalno, kao pijan plota“.\nDržava im je poverila posao, koji su oni prihvatili i počeli da rade, a zašto su napustili radnu grupu „treba pitati njih“, rekao je Gajović i odbacio prigovor da su to uradili i zbog njega i njegovih izjava o ženama, a potom i ocena o pojedinim novinarima.\nGajović podseća da je proglašen „mizoginim“ zbog izjave od pre godinu, kada niko nije ništa rekao, niti je UNS, ako su već „tako principijelni“, pokrenuo postupak njegovog isključenja iz članstva tog udruženja.\nIstičući da obilazi gradove u unutrašnjosti, on je konstatovao da „Beograd nije Srbija“ i ukazao da se, „ako odete gore ili dole“, mišljenja bitno razlikuju od onih „za koje se tvrdi da su najveća i najuticajnija udruženja“.\n„Dobro sam postupio što nisam podneo ostavku“\nUpitan da li je razmišljao o ostavci, što su tražila udruženja novinara i medija, i time omogući komunikaciju profesije i Ministarstva, pa i povratak u radnu grupu članova koji su je napustili, Gajović je odgovorio da i „danas, posle ovoliko vremena, misli da je dobro postupio što to nije podneo ostavku“.\n„O onima koji su napustili radnu grupu u ovoj zemlji se nažalost više priča, nego o onima koji su ostali da rade. Znači, više ćemo da damo prostora i glorifikovaćemo one koji neće da rade, za razliku od onih koji hoće da rade. To su anomalije našeg društva, da više cenimo neradnike, nego radnike“, tvrdi Gajović.\nOdgovarajući na primedbu da je njihovo demokratsko pravo i da napuste radnu grupu i da se ne slažu, Gajović je uzvratio da „nije, jer su prihvatili posao“ i ocenio da je „to bilo neodgovorno prema profesiji“.\nNa pitanje da li je neodgovorno da on sam ne podnese ostavku, ako to traži najveći broj udruženja, Gajović je odgovorio negativno.\nNa konstataciju da je i Evropska komisija ukazala da je kapacitet radne grupe oslabljen napuštanjem predstavnika novinarskih i medijskih udruženja, Gajović je ocenio „da te analize zavise od eksperata i od onog ko analizira“.\nOn se, pri tome, pozvao na izveštaj italijanskog eksperta Frančeska Šijakitana, koji je „dao povoljno mišljenje“ i naglasio da su, prilikom izrade nacrta Medijske strategije, uzeti u obzir svi prilozi onih koji su napustili radnu grupu.\nUpitan da li su taj dokument potpisali svi preostali članovi radne grupe, uključujući i njenog koordinatora Miloša Jankovića, koji je, pre završetka konačnog teksta, podneo ostavku na mesto pomoćnika ministra, Gajović je predočio da je „između koordinatora i članova razlika baš kolika je i između strategije i zakona“.\nNjemu se čini da je Janković „to i potpisao, u krajnoj liniji“, mada „iskreno“ smatra da je „to potpuno nebitno“.\n„Ne znam zbog čega je to toliko važno, čovek je možda potpisao, a možda i nije“, rekao je Gajović, koji tvrdi da za Strategiju „to i nije od krucijalne važnosti“.\nOsvrćući se na mogućnost da predstavnici nekih udruženja novinara i medija odbiju da učestvuju u javnoj raspravi, jer smatraju da bi Strategiju sa novom radnom grupom trebalo pisati od početka, Gajović je poručio da „niko nikog ne prisiljava ni na šta, a da pogotovo on to neće da radi“.\n„Kao državnom sekretaru, meni su svi potaman, znači svi su mi dragi, i oni koji su protiv mene i oni koji su za mene, ja sam njima državni sekretar i dajem sve od sebe da ih potpuno razumem i potpuno shvatim i da razgovaram sa njima“, tvrdi Gajović.\nOn je ilustrovao da je tokom pet meseci, koliko je državni sekretar, bio u kontaktu sa svima, svima podelio vizit karte i svima rekao da su im otvorena vrata za svaki dijalog, ali da se „niko se od njih nije javio“.\nO Južnim vestima: Neka mi se javi Blagojević\nS obzirom na nedavnu izjavu da je „najveći problem novinarstva u Srbiji što novinari ne čitaju zakone“ i poziv da sve napade prijave državnim institucijama, Gajović je upitan kome da se obrati za pomoć Predrag Blagojević, urednik Južnih vesti, koji upozorava da poreska uprava već nedeljama ugrožava ovaj niški portal.\nImajući u vidu i Blagojevićevo objašnjenje da predstavnici poreske uprave čak prete oglašivačima, tvrdeči da su Južne vesti izdajničke, Gajović je najavio da će „Ministarstvo kulture i informisanja uvek najžešće da kritikuje i protestuje protiv bilo kakvog napada na novinare, pretnje ili pritiske, jer se na taj način ništa ne postiže“.\nNa podsećanje da su prošle godine Vranjske ugašene upravo po tom receptu, Gajović je pozvao da se „gospodin Blagojević nama obrati da vidimo o čemu se tu radi“.\n„Niste mi dali dovoljno elemenata da bih mogao da zaključim. A elementi bi morali biti i u pisanoj formi“, precizirao je Gajović, „kako bismo imali uvid o čemu se tu radi, ko ga pritiska, zašto i na koji način“.\n„Neka se on nama javi, mi ćemo, ja lično i sektor medija u Ministarstvu kulture i informisanja, pomoći svakom kolegi koji smatra da su mu ugružena prava i slobode“, zaključio je Gajović.\nAleksandar Gajović Južne vesti Kvaka 23 Medijska strategija Ministarstvo kulture i informisanja Tanjug\n← Državni sekretar: „Južne vesti“ da se obrate nama zbog pritisaka\nLekić i Radomirović o Nacrtu Medijske strategije →


MasterCard kreditne kartice pružaju finansijsku slobodu koju zahtevaju različiti prioriteti i životni stilovi današnjice. Ako se koriste na pravi način, one nude izuzetne pogodnosti, usluge i potrošačku moć koji mogu pomoći da se ostvare finansijski i lični snovi.\nIzvanredno rešenje za upravljanje korporativnim troškovima u zemlji i širom sveta. To uključuje sve troškove počevši od troškova putovanja i reprezentacije do različitih poslovnih nabavki.\nDEBIT MASTERCARD KARTICE\nDebit MasterCard kartice nude najviši stepen praktičnosti i finansijske kontrole kroz kombinaciju globalne prihvaćenosti i pogodnosti MasterCard kartica, uz direktno povlačenje sredstava sa Vašeg tekućeg računa.\nMASTERCARD PRIPEJD KARTICE\nSamo dopunite karticu i koristite je za sve stvari za koje koristite gotovinu - za kupovinu, plaćanje računa ili svakodnevne nabavke. MasterCard pripejd kartice možete čak koristiti svuda gde se prihvataju Debit MasterCard kartice.


Krstarenje rekama je jedan od najtraženijih turističkih proizvoda ne samo u Evropi već i u celom svetu. Srbija zauzima važno mesto na Dunavskom putu od Nemačke do Crnog mora. Po dužini (2.850 km) i razgranatosti sliva (120 pritoka) Dunav je jedna od većih svetskih reka, a u Evropi druga posle Volge. Dunav spaja više od 80 miliona ljudi koji govore razne jezike, pripadaju različitim religijama i neguju svoje istorijsko nasleđe.\nDužina Dunava kroz Srbiju je 588 kilometara, plovan je celim tokom i predstavlja prirodnu vezu sa Nemačkom, Austrijom, Mađarskom, Rumunijom i Bugarskom. Turisti koji krstare Dunavom ulaze u Srbiju kod Bezdana gde se obavljaju sve formalnosti. Odatle odlaze u obilazak Vojvodine a potom, pored Novog Sada i Petrovaradina, nastavljaju plovidbu do Beograda i Kalemegdana. Na putu do Crnog mora prolaze pored arheološkog nalazišta Vinča, Smedereva, Golupca i Kladova, kroz Đerdapsku klisuru koja je, sigurno, najatraktivniji deo putovanja, uz razgledanje neolitskog naselja Lepenski Vir (6000 godina pre n.e) i Trajanove table iz rimskog dob\na.Uobičajena turistička tura podrazumeva ukrcavanje u Beču i plovidbu Dunavom do Đurđe, luke u Rumuniji. Ovakav program popularno se naziva "Pet Dunavskih Metropola - Beč, Bratislava, Budimpešta, Beograd, Bukurešt (koji baš i nije na Dunavu), i traje 11 dana.\n/fax: +381 25/ 772 555\nTuristička organizacija Bačke Palanke\nDOBRODOŠLICA ZA VELIKE BRODOVE\nNa ovom putu turiste čeka osmišljen prolazak kroz Srbiju. Na ulasku u zemlju obično se u Bezdanu organizuje ručak sa ribljom čorbom.\nU Novom Sadu čekaju autobusi koji vode u obilazak Vojvodine, pre svega Fruškogorskih manastira. U Krušedolu turiste služe vinom i rakijom, što je svojevrsna atrakcija. U Beogradu je dvodnevno zadržavanje sa posetom izletištima, lokalitetu Viminacijum, razgledanjem i šopingom. Na okolnim privatnim salašima i seoskim domaćinstvima organizuje se ručak uz muziku tamburaša. Večera je u Skadarliji ili na brodu uz folklorne programe i modne revije. Sutradan se plovi do Velikog Gradišta uz degustaciju kladovskog kavijara.\nSve je veći i broj turista koji kroz Srbiju ne plove organizovano velikim brodovima već sopstvenim jahtama. U tom smislu nije zanemarljiva ni blizina Tise, Morave i Drine kao i brojnih unutrašnjih kanala i jezera. Izgradnjom plovidbenog sistema Rajna-Majna-Dunav, Dunav postaje kičma puta koji kako Evropljanima tako i prekookeanskim turistima pruža gotovo neograničene mogućnosti plovidbe


Zaharova odgovorila Stoltenbergu - 07.06.2021, Sputnik Srbija\nRusija je spremna na dijalog sa NATO-om, ali bez uključivanja u njega vojnih stručnjaka on nema smisla, izjavila je portparolka Ministarstva spoljnih poslova Rusije... 07.06.2021, Sputnik Srbija\n„Rusija ne beži od dijaloga sa NATO-om i spremna je na realan razgovor o deeskalaciji i sprečavanju incidenata. Ali bez uključivanja vojnih eksperata pregovori o ovim temama praktički nemaju smisla“, napisala je Zaharova na svojoj stranici na Fejsbuku.Ranije je generalni sekretar NATO-a Jens Stoltenberg uoči samita Alijanse u Briselu pozvao Rusiju da učestvuje na sastanku Saveta Rusija-NATO. Stoltenberg je rekao da postoji mnogo tema za diskusiju koje se tiču zajedničkih interesa NATO-a i Rusije i istakao da je „lopta na strani Moskve“.\nrusija, svet, vesti, marija zaharova, jens stoltenberg, savet rusija-nato\n10:13 07.06.2021 (Osveženo: 15:04 29.07.2021)\n„Rusija ne beži od dijaloga sa NATO-om i spremna je na realan razgovor o deeskalaciji i sprečavanju incidenata. Ali bez uključivanja vojnih eksperata pregovori o ovim temama praktički nemaju smisla“, napisala je Zaharova na svojoj stranici na Fejsbuku.


Poseta Dvorskom kompleksu - Ozonpress :: internet portal\nPoseta Dvorskom kompleksu\nTag: Dvorski kompleks, posete\nPrestolonaslednik Aleksandar i Princeza Katarina pozivaju građane da posete Dvorski kompleks u sezoni 2015.\nNjihova Kraljevska Visočanstva Prestolonaslednik Aleksandar i Princeza Katarina imaju zadovoljstvo da pozovu sve zainteresovane građane da u periodu od 2. aprila do 31. oktobra posete Dvorski kompleks, i uz pratnju profesionalnih turističkih vodiča obiđu Dvorski park, Kraljevski Dvor, Beli Dvor i Dvorsku crkvu Svetog Andreja Prvozvanog, kako bi se u prijatnoj dvočasovnoj šetnji upoznali sa istorijom, umetnošću i kulturom kojima naša zemlja može da se ponosi.\nDvorski kompleks na Dedinju u saradnji sa Turističkom Organizacijom Beograd (TOB) najavljuju početak turističke sezone 2015. i prvu zvaničnu ovogodišnju turu koja će tradicionalno biti organizovana za predstavnike medija sutra, u četvrtak, 2. aprila, u 12:00 časova.\nTuristička Organizacija Beograda (TOB) organizovaće posete Dvorskom kompleksu svake subote i nedelje od 2. aprila do 31. oktobra u dva redovna termina, od 11:00 i od 14:00 časova, uz mogućnost organizacije grupnih poseta tokom radnih dana uz prethodnu najavu. Cena ulaznice uključuje i organizovan autobuski prevoz sa Trga Nikole Pašića. Broj ljudi u grupi je ograničen na 50.\nE-pošta: dvorski_kompleks@yahoo.com; www.tob.co.rs\nŠkole, studenstke organizacije i penzionerska udruženja Dvorski kompleks na Dedinju mogu posetiti u okviru grupnih poseta svakog radnog dana u terminima od 8:00 do 16:00 časova uz obaveznu najavu Kancelariji Nj.K.V. Prestolonaslednika Aleksandra na broj 011 306 4014 ili putem e-pošte: kancelarija@dvor.rs\nKinezi na proputovanju kroz Srbiju, posetili i Spomen park


Vučić: Zakazali smo veliki samit Srbije i BiH u Beogradu\nPredsjednik Srbije izjavio da donacija vakcina Bosni i Hercegovini nije nikakav šamar političarima u entitetu Federacija BiH.\nZajedno možemo mnogo brže naprijed, rekao je Vučić (Anadolija)\nPredsjednik Srbije Aleksandar Vučić napustio je Sarajevo nakon kratke posjete tokom koje je Bosni i Hercegovini donirao 5.000 vakcina AstraZeneca protiv COVID-19.\nVučić je tokom predaje vakcina rekao da je Srbija spremna dostaviti Bosni i Hercegovini bilo koju od vakcina koje su njoj na raspolaganju, napominjući da se zemlje našeg regiona trebaju oslanjati jedne na druge i graditi međusobno povjerenje.\nDodao je da donacija vakcina Srbije Bosni i Hercegovini nije nikakav šamar političarima u entitetu Federacija BiH.\nNakon posjete BiH, Vučić se vratio u Beograd, a iz aviona Vlade Srbije poručio je da je posjeta bila „uspešna“, te je objavio fotografiju na kojoj jede sarajevske ćevape.\n„Posle uspešnog boravka u Sarajevu, najbolje okrepljenje pred povratak u Beograd. Služio sam vojsku u Lukavici i još od tada obožavam sarajevske ćevape. Ipak važnije od toga, jeste činjenica da smo zakazali veliki samit Srbije i BiH u Beogradu. Odlična prilika za unapređenje naših odnosa“, napisao je Vučić.\n‘Samit saradnje, povjerenja i otvorenosti’\nPredsjednik Srbije i članovi Predsjedništva BiH saglasili su se tokom današnjeg susreta da krajem proljeća ili početkom ljeta bude održan forum zvaničnika i privrednika svije države s ciljem proširenja saradnje država i svih nivoa vlasti.\n“To bi bio samit, najveći do sada, samit saradnje, poverenja i otvorenosti, da vidimo kako da u budućnosti šire otvorimo granice jedni prema drugima, da kamioni brže prolaze, da ljudi žive bolje”, rekao je Vučić, prenio je Tanjug.\nInsistirat će, kazao je, na tome da balkanski narodi mogu sami sebi najviše da pomognu, jer „tek kada razumemo da mi jesmo snaga, da možemo da imamo najvišu stopu rasta u Evropi – zajedno možemo mnogo brže napred“.\nS više od 600.000 utrošenih vakcina protiv korona virusa, Srbija je vodeća zemlja u regiji i među vodećim zemljama u Evropi po broju vakcinisanih građana.\nIzvor : Al Jazeera i agencije\nPoruke solidarnost nakon dolaska Vučića i vakcina u Sarajevo\nPoklon od 10.000 doza AstraZenecinog cjepiva, indijskog proizvođača, isporučio je predsjednik Srbije Aleksandar Vučić\nBiH: Nema izmjena zakona radi brže nabavke vakcina\nPrijedlozi nisu dobili podršku izaslanika iz entiteta Republika Srpska, koji smatraju da izmjene nisu potrebne, jer postojeći zakon omogućuje učinkovitu nabavu.\nPredsjednika Srbije i doniranih 5.000 vakcina na sarajevskom aerodromu dočekali su članovi Predsjedništva Bosne i Hercegovine.\nNovih 56 žrtava korona virusa u BiH, Srbiji i Hrvatskoj\nU februaru preminulo 210 građana, od čega jučer 12, što je u odnosu na januar povećanje 70 posto.\nUčenici u Srbiji od ponedjeljka se vraćaju u klupe, škole otvara i Zagreb


KAKO DO SUBVENCIONISANIH KREDITA ProCredit banka počela sa prijemom i obradom zahteva malih i srednjih preduzeća – Plodna Zemlja\nKAKO DO SUBVENCIONISANIH KREDITA ProCredit banka počela sa prijemom i obradom zahteva malih i srednjih preduzeća\nProCredit banka je i zvanično počela sa prijemom i obradom zahteva malih i srednjih preduzeća, zainteresovanih za nabavku novih mašina i opreme uz bespovratne pozajmice države od čak 25 odsto. Kao i prethodnih godina Programom je predviđeno da preduzeća obezbede najmanje 5 odsto sredstava od vrednosti opreme koja se kupuje, da iz budžeta Republike Srbije bespovratno dobiju 25 odsto neophodnih sredstava, a da preostalih 70 odsto investicije finansiraju povoljnim kreditom odabrane banke.\n“ProCredit banka već godinama učestvuje u pomenutom programu, a u poslednje tri godine smo i najuspešniji učesnik u programima podrške nabavke opreme, odnosno banka sa najvećim učešćem u kreditnoj podršci. Odlični rezultati su samo potvrda našeg razumevanja privrede i brze reakcije na njihove potrebe. Država je ove godine izdvojila čak 1,55 milijardi dinara za podršku privrednim subjektima, što je 55% više u odnosu na prethodnu godinu“, rekla je Ana Milić, direktorka Sektora za privredu ProCredit banke.\nProgram mogu da koriste zadruge, mikro, mala i srednja preduzeća, kao i preduzetnici registrovani u APR, a sredstva iz ovog programa su na raspolaganju za:\ninvestiranje u nabavku nove proizvodne opreme i mašina\nkupovinu transportno manipulativnih sredstava koja su uključena u proces proizvodnje i unutrašnji transport\ndelove i specijalizovane alate za mašine\nnabavku građevinske mehanizacije za potrebe obavljanja građevinskih radova\nmašine i opremu koje unapređuju energetsku efikasnost i/ili ekološke aspekte proizvodnje.\nProgram sa sobom nosi i određene specifičnosti, pa često presudnu ulogu odigra i iskustvo koje banke imaju u realizaciji. Bespovratnim sredstvima države finansira se neto vrednost investicije, dok trošak PDV-a i/ili transporta privrednici mogu finansirati putem kredita ili iz sopstvenih sredstava.\nMinistarstvo propisuje i da sredstvo obezbeđenja kredita može biti oprema koja je predmet kupovine, dok je dodatni uslov za sve pozajmice koje banke odobre obavezni grejs period od šest meseci.\n“Interesovanje privrednika za ovim programom je izuzetno veliko. Naša banka već ima puno klijenata koji čekali ovaj konkurs radi realizacije investicije. Namera nam je da ih sve podržimo i omogućimo im da iskoriste ovu veliku pogodnost. Iz tog razloga, ali i zbog ograničenog iznosa budžetskih sredstava, pozivamo sva zainteresovane privredne subjekte u Srbiji da nam se što pre jave, kako bi im omogućili da dođu do bespovratnih pozajmica države i da novu proizvodnu opremu nabave pod izuzetno povoljnim uslovima“, dodala je Milić.\nTagoviKrediti za opremu Mala i srednja preduzeća MSP Prokredit banka Subvencionisani krediti\nOTP GRUPA U SRBIJI Godišnji rast kredita od 15 odsto, do maja završen proces integracije Vojvođanske i OPT banke\nSberbank ekološka akcija „Očistimo priobalje Beograda“ nastavlja se i u 2021. godini


Banca Intesa Архиве - Biznis i Finansije\nHome\tTags\tPosts tagged with "Banca Intesa"\n„Strateško opredeljenje naše banke je da kontinuirano ulaže u unapređenje poljoprivredne proizvodnje i jačanje konkurentnosti poljoprivrednih proizvođača, te smo sada, u okviru partnerstva sa Ministarstvom poljoprivrede, šumarstva i vodoprivrede i Međunarodnom bankom za obnovu i razvoj, u prilici da ponudimo poljoprivrednicima mogućnost da ostvare planirane investicije u okviru ovog izuzetnog projekta. Želja nam je da učešćem Banca Intesa kroz ovaj program fokus stavimo i na posebno važne grupe u poljoprivrednom sektoru u Srbiji, kao što su žene i mladi poljoprivredni proizvođači“, istakao je Darko Popović, član Izvršnog odbora Banca Intesa.\nKorisničko iskustvo je na prvom mestu, pa se može reći da prioritet u poboljšanju istog ne poznaje granice inventivnosti i upotreba i razvoj modernih tehnoloških rešenja su i sami vođeni tom potrebom.\nDuži niz godina su „aplikacije za poboljšanje aplikacija“ u fokusu tehnoloških članaka koje čitamo, pa je vreme da saznamo prave činjenice, sa terena što bi se reklo i čujemo kakva su bila očekivanja i koji su bili rezultati implementacije APM rešenja (rešenje za upravljanje performansama aplikacija) jedne kompanije. Danas, sve veću potrebu za APM rešenjima diktiraju vaši korisnici kojima je besprekorno iskustvo krucijalno, vidimo i u saradnji kompanija Saga New Frontier Group koja je implementirala Cisco AppDynamics APM svom dugogodišnjem klijentu, vodećoj banci u Srbiji – Banca Intesa.\nKorisnička aplikacija, odnosno platforma za mobilno bankarstvo Banca Intese – Mobi, pravo je ogledalo modernog bankarstva i pobrojala je mnoge simpatije klijenata banke, što govore i brojke svakodnevnog registrovanja novih korisnika (trenutno je ukupan broj korisnika oko 280.000). Kao takva, opslužuje veliki broj korisnika u isto vreme, izvršava različite akcije i svaki klijent s pravom očekuje apsolutno besprekorno funkcionisanje iste. Klijent je uvek u pravu, naročito ako je akcija koju preduzima nakon lošeg iskustva s aplikacijom objavljivanje te nelagodnosti na društvenim mrežama.\nBanci su korisnici na prvom mestu, pa se Mobi platforma redovno razvija i napreduje u skladu sa novim tehnologijama – bez obzira na potencijalni rizik kvarenja reputacije ako se nove verzije ne pokažu u najboljem svetlu. Uspešno sprovođenje takvog koncepta razvoja je moguće samo uz upotrebu kvalitetnog APM sistema. Svaka analiza iziskuje praćenje i određeno vreme, a u ovom slučaju vreme je krucijalni faktor.\nMeđutim, da bude još zanimljivije, klijentski deo aplikacije je radio odlično, dok u backendu, ispostavilo se da je data centar imao prostora za mnoga poboljšanja performansi. Naročito je postojao rizik od usporavanja sistema u trenutku kada je tekla završna faza implementacije novog bankarskog core sistema.\n„Korišćenjem Cisco AppDynamics APM-a ispunili smo dva zahteva i to da monitoring alat mora besprekorno da radi na produkcionom delu aplikacije, kao i da radi monitoring do najsitnijih detalja, bez usporavanja aplikacije“ – naveo je naš sagovornik Bojan Živančević, menadžer poslovnog razvoja u IT kompaniji Saga New Frontier Group.\nSve može bolje, pa tako i postupak pronalaženja problema u aplikaciji uvek može biti brži i jednostavniji. Analiza tog procesa ukazala je na to da ima velikog smisla za implementacijom APM rešenja. Rezultat je iskazao puni potencijal korišćenje core APM-a i proces dijagnostifikovanja problema sa pola sata sveden je na 2-3 minuta.\nSložena arhitektura, koja ne uključuje sve komponente sistema na istoj lokaciji je još jedan zalogaj koji nije predstavljao prepreku. Često su te komponente vlasništvo trećih lica, pa je čak i tada APM sistem slao obaveštenja sa detaljnim informacijama o mestu i uzroku grešaka – bilo da je u pitanju deo kôda ili nešto drugo.\nTo je lepota ove priče, nastavlja Živančević, jer klijentima možemo da pokažemo pravu vrednost APM-a, što će reći, ne radimo Proof of Concept, već Proof of Value na živom sistemu – na produkciji i postižemo vrhunske rezultate. Ovakva vrsta monitoringa se može primeniti i na end-user sistemima, ne samo u backendu, što je logičan korak u implementaciji i poboljšanju zadovoljstva korisnika.\n„Cisco AppDynamics nam je omogućio da dođemo do merljivih rezultata u produkcionom praćenju naših servisa, u skraćenju vremena u odgovoru na probleme koji se javljaju i povećanju ukupnog nivoa dostupnosti servisa“ – rekao nam je Dejan Gošić, Direktor odeljenja za upravljanje ICT aplikativnom arhitekturom, Banca Intesa.\n5. aprila 2021. 0 komentar


Misija OEBS-a u Bosni i Hercegovini (BiH) podržala je Ministarstvo odbrane BiH u organizaciji 18. sednice Strateškog komiteta za naoružanje, municiju i eksplozivna sredstva, saopšteno je iz Misije.\nNa sednici održanoj u utorak su se sastali ključni predstavnici Ministarstva odbrane, Oružanih snaga, Zajedničke komisije Parlamentarne skupštine BiH za odbranu i bezbednost, te međunarodnih organizacija i ambasada koje pružaju podršku reformi sektora bezbednosti i odbrane. Učesnici sednice su sagledali dosadašnji napredak ostvaren u bezbednom uništavanju viškova naoružanja, municije i eksplozivnih sredstava, te zajednički planirali predstojeće aktivnosti.\n„Do 14. septembra 2021. godine, u Bosni i Hercegovini bezbedno je uništeno 26.837 tona municije i eksplozivnih sredstava. Našim oružanim snagama sada je preostao višak od 4.800 tona municije i eksplozivnih sredstava i 40.000 komada naoružanja“, rekao je Sifet Podžić, ministar odbrane BiH.\nPodžić je istakao da je značajan napredak ostvaren u podizanju bezbednosti skladišta naoružanja, municije i eksplozivnih sredstava na viši nivo i zahvalio se OEBS-u, UNDP-u i EUFOR-u na podršci pruženoj, između ostalog, i kroz realizacije projekata SAFE-UP, EXPLODE+ te Projekta obeležavanja malog oružja i lakog naoružanja.\n„Pre 2011. godine, stanje bezbednosti skladišta municije i naoružanja u BiH bilo je alarmantno,” izjavila je Kathleen Kavalec, šefica Misije OEBS-a u BiH.\n„Puno smo postigli od tada u pogledu poboljšanja bezbednosti u četiri skladišta, kroz realizaciju dva projekta OEBS-a i to SECUP i SAFE-UP, te pružanje pomoći u osnivanju moderne laboratorije za testiranje municije na lokaciji TROM Doboj. Realizaciju ova dva projekta finansijski je podržalo 17 država članica OEBS-a, a ukupno ulaganje u te aktivnosti premašilo je 3,3 miliona evra“, dodala je ambasadorka Kavalec.\nAmbasadorka Kavalec istakla je i da će Misija OEBS-a nastaviti raditi sa svojim domaćim i međunarodnim partnerima u cilju podrške realizaciji prioriteta BiH u oblasti kontrole naoružanja, koji sada obuhvataju smanjivanje zaliha, poboljšanje bezbednosti u perspektivnim skladištima municije i stavljanje van upotrebe neperspektivnih skladišta.\nMandat Misije OEBS-a u BiH obuhvata aktivnosti u oblasti poštivanja ljudskih prava, demokratskog upravljanja i bezbednosne saradnje. Misija OEBS-a u BiH jedan je od ključnih partnera Ministarstva odbrane BiH u realizaciji Master plana BiH za upravljanje municijom, oružjem i eksplozivnim sredstvima.


Izvor: TangoSix.rs, 06.Dec.2021, 10:36\nTiho i neprimetno, rađe nego sentimentom “gde ste vi bili kada je NOTAM promenio značenje?”, Američka Federalna uprava za vazduhoplovstvo (FAA) je direktivom 7930.2S koja je stupila na snagu 2. decembra 2021. godine preinačila značenje NOTAM-a iz “Notice to Airmen” u “Notice to Air Missions”.\nU obrazloženju, američko regulatorno vazduhoplovno telo navodi da tako značenje NOTAM-a ima opštiju primenjivost i inkluzivnije je za sve vazduhoplovce >> Pročitaj celu vest na sajtu TangoSix.rs << i vazduhoplovne misije.\nReljefom vazduhoplovne zajednice na društvenim mrežama i forumima odjeknuli su razočarani, navodno nezainteresovani ali sa notom iritiranosti, uzvici o krajnjoj nepotrebnosti promene značenja s obzirom na to da je termin “čovek” (men) već dovoljno inkluzivan, kao i to da su dublji problemi i sama suština tegoba sa NOTAM-ima ostali van radarskog dometa.\nAkronim NOTAM je u zvaničnoj upotrebi od 4. aprila 1947. godine nakon stupanja na snagu Konvencije o međunarodnom civilnom vazduhoplovstvu, a sam kodirani sistem slanja “poruka za vazduhoplovce ili avijatičare” počeo se koristiti oko 1920. godine. NOTAM sadrži vremenski ograničene informacije o izmenjenim uslovima na aerodromima i o navigacionim sistemima, kao i drugim potencijalnim opasnostima za bezbednost leta na krajnjoj lokaciji ili duž rute (bilo da se radi o zatvaranju pista ili rulnih staza, prisustvo divljih životinja, itd.).\nNakon jednog veka upotrebe sistem nije doživeo značajnije reforme, ali jeste slojevite probleme. Broj NOTAMA koji se izda godišnje je porastao sa 250.000 u 2000. godini, na 1.7 miliona u 2021. U svakom trenutku je oko 35.000 aktivnih NOTAM-a, a gotovo 20% važećih NOTAMA premašuje tromesečni period važnosti. Najkritičnije informacije o letu zakopane su među stotinama stranica kao deo pripreme letačkog osoblja za predstojeći let.\nPored toga, sistem skraćenica i velikih slova koji se koriste pri izdavanju NOTAM-a za mnoge je nečitljiv, nerazumljiv i arhaičan.\nSvojevrsni alarm za buđenje uključio se 7. jula 2017. godine kada je pilot kompanije Air Canada na letu 759 iz Toronta do San Franciska za dlaku (4.3 m) izbegao sletanje na rulnu stazu gde je četiri aviona sa putnicima parkirano čekalo svoj red za poletanje. Rezultati istrage su pokazali da pilot nije primetio NOTAM koji obaveštava da je pista 28L zatvorena, tako da je pilot pri sletanju rulnu stazu C (paralelna pisti 28R) pomešao sa pistom.\nAlarm je samo odgođen.\nPrimer NOTAM-a Širi kontekst, međutim, otkriva da promena značenja NOTAM-a ipak ima suštinsku pozadinu, neuhvatljivu za centrične (ne i nerazumne) zahteve i očekivanja zajednice pilota koju čini više od 90% muškaraca. Incijativa za promenu značenja akronima došla je od strane Federalnog ženskog programa (Federal Women’s Program) koji se, od kada ga je osnovao Lindon Džonson 1967. godine, u okviru federalnih uprava bavi identifikovanjem barijera zapošljavanju i napredovanju žena, kao i pokušajem da pospeše šanse za zapošljavanje žena u svim sferama delovanja na federalnom nivou.\nPredstavnice ovog programa su jasne: jezik je bitan; terminologija koju koristimo predstavlja razliku između tumaranja po paučini prošlosti i zakoračenja u najzad artikulisanu potrebu da se u sferu nauke, tehnologije, inženjeringa i matematike (STEM) privuče što više žena kako bismo se približili cilju da najbolji kandidati zauzimaju svoje pozicije.\nIdentični zahtevi došli su od strane DAC (Savetodavni komitet za dronove pri FAA), koji još glasnije insistira na rodno neutralnom jeziku i kulturi inkluzije jer su istraživanja pokazala da je to put ka inovacijama i profitabilnosti. Termin „vazduhoplovne misije (air missions)“ tako uključuju ne samo sve vazduhoplovce u rodnoj odrednici već i operatere dronovima i vazduhoplovnim balonima koji takođe koriste NOTAM-e. Šira kampanja ide u pravcu eliminisanja odrednice UAV kao “unmanned aerial vehicles” i promene termina “unmanned” u “uncrewed”.\nAko ni to nije dovoljno, možemo se okrenuti i ponovnom suočavanju (nakon dve godine pauze) sa manjkom vazduhoplovnog osoblja, prvenstveno pilota i tehničara na šta upozoravaju gotovo sve globalne vazduhoplovne kompanije. Boing je u svom redovnom izdanju Perspektive za pilote i tehničare 2021-2040, procenio da u narednom dvadesetogodišnjem periodu postoji potreba za angažovanjem novih 612.000 pilota. Ograničavajući faktori za zapošljavanje pored očiglednog visokog ekonomskog praga za trening pilota je i negostoljubovost prema ženama koje čine svega 5-6% ukupnog broja pilota na globalnom nivou. Promena terminologije neće rešiti problem, ali će pomoći u kreiranju inkluzivnije kulture.\nNa stvarnom ali prividnom gubitku mogu biti samo oni kojima će biti povereno da izvrše neophodne promene u svojim radnim uputstvima, kursevima i obukama. Za sada je promena ozvaničena samo pri američkom FAA, mada se očekuju slične promene i pri drugim globalnim vazduhoplovnim organizacijama.\nIako se Srbija suočava sa istim izazovima, čini se da se malo govori, a još manje vrše potrebna merenja o nivou reprezentativnosti u vazduhoplovnoj industriji. Tragom parafraze da onaj ko ne meri reprezentativnost ne može biti ni ozbiljan po pitanju iste je naznaka da nama tek predstoji misija, ali ne vazduhoplovna.\nThe post Zbog čega je promenjeno značenje termina NOTAM: Ženska inkluzija ili šira evolucija zastarelih vazduhoplovnih naziva? appeared first on Tango Six.\n18:42: U decembru potrošačke cene u FBiH više za 0,8 odsto, GODIŠNJA...\n18:42: Za finansiranje sportskih klubova i udruženja milion evra iz bud...\n18:41: ISPLIVALO: Evo zašto je Novak ODABRAO Srbiju pre Španije! OTKRI...\n18:41: Mali: Prijava za subvencije za e-fiskalizaciju moguća još deset...\n18:40: Zmija, puška, mladunče tigra: Šta sve putnici pokušavaju da u...\n18:40: Razišli se Krasnodar i Uroš Spajić, naredna stanica Turska?\n18:40: Đorđe Ivanović ponovo u Sloveniji: Sad ima realne šanse za ti...\n18:39: Samsung najavljuje ultimativno "Ultra" iskustvo VIDEO\n18:38: Mandić otvoreno: "Krivokapić i Abazović da podnesu ostavke"\n18:38: Savet razmatrao predlog za skulpturu "Čovek jelen" na Limanu, mo...\n18:37: Advokat UPK: Lekarska komora ima obavezu da osnuje fond za decu d...\n18:37: CECINA KUMA na istom mestu sa Karleušom: RATOVALE su pred kamera...\n18:36: JECAJI ODZVANJAJU ZADRUGOM - Dalila u EMOTIVNOM RASTROJSTVU, Deja...\n18:35: Sa približavanjem Zimskih olimpijskih igara raste i groznica zim...\n18:35: Vučićev osmeh koji će razgaliti i najtvrđe srce: Test vožnja...


Majić: Nastup Popović Ivković je nešto što se ovde stimuliše - CEPRIS\nNastup državne sekretarke Biljane Popović Ivković u jutarnjem programu prema Igoru Juriću, ocu ubijene devojčice, je nešto što se generalno toleriše u ovakvom političkom ambijentu, šta više to je ton i način obraćanja koji se podgreva i stimuliše, rekao je sudija Apelacionog suda i član UO CEPRIS-a Miodrag Majić.\nJun 2, 2020 CEPRIS\nKomentarišući televizijski duel Popović Ivković i Jurića i sramno pitanje koje mu je uputila “gde je bio kada je njegova ćerka ubijena”, Majić je rekao da je u više navrata ukazivao na to kuda ide naša kultura govora, najpre kultura i govor ljudi koji su na najvišim državnim pozicijama.\n“Nije ovo ni prvi put i mi smo dugo, temeljno i pažljivo dolazili do ove tačke kada gotovo da nema nečega što se izgovori od najvišeg predstavnika države a što bi nekoga više moglo da iznenadi, naravno na veliku žalost”, rekao je on u emisiji “Među nama” za Novu S.\nVi prosto vidite da više bez uvreda, bez apriornog ponižavanja ljudi koji su nekakvog drugačijeg mišljenja mi i ne počinjemo neki razgovor i tu nije samo državna sekretarka nekakva perjanica, ukazuje Majić, napominjujući da su takva obraćanja išla “sve do samog vrha države”.\nNaravno, dodao je on, da je ovo kudikamo strašnije i neprijatnije jer se tiče čoveka koji je preživeo takvu ličnu tragediju.\nNa pitanje da li je trebao da doživi nekakav drugačiji tretman, barem u tom ophođenju, Majić je rekao da je nasilje i bezakonje kao i maligna bolest, “ono ne nestaje onda kada hoćete“.\n„Stvoreno je duboko nasilno društvo, i to vidimo svakodnevno, ono samo menja oblike i čini se da je postalo prihvatljiv način diskursa ovde”, rekao je on, napominjujući da svako ko misli drugačije o bilo čemu, makar i o stručnim stvarima postaje plaćenik, izdajnik, neznalica pa sve do evo ovakvih kvalifikacija.\n“Mislim da smo duboko zabrazdili”, ocenio je sudija Majić.\nOn nije hteo da komentariše današnje pozive na političku odgovornost i smenu državne sekretarke, rekavši da se kloni političkih procena zbog položaja u kojem se nalazi jer, kako kaže, ne zna mnogo o tome i to može da posmatra samo kao običan građanin.\n„Spolja gledano meni se ne čini da su ovakvi nastupi nešto se generalno ne toleriše u ovakvom političkom ambijentu koji je stvoren, šta više imam utisak da sve što smo videli prethodnih godina od Savamale, gomile nerešenih afera, navijača po krovovima, bakljada, ukazuje da je to ton i način obraćanja koji se podgreva i stimuliše”, istakao je Majić.\n“Ako nisi takav, ako ne razgovaraš tako, ako se ne ponašaš tako, ako nisi spreman i na ovakve korake ti prosto kao da nisi kvalifikovan za srpsku političku scenu, ti tu nemaš šta da tražiš. Ovde se pristojnost i dalje doživljava kao slabost, a ne kao odraz finih manira i dobrog vaspitanja”, rekao je on.\nNeobičnu situaciju da tužilaštvo ne reaguje na Jurićeve navode o pedofilu koji postoji među srpskim političarima, kao i njegovu izjavu da ne želi ni sebe, ni svoje dete da izlaže opasnosti i sve iznose u javnost, Majić ocenjuje ne samo kao “neobičnu, nego i naopaku”.\n“Zašto bi bilo koji građanin ikada bio u poziciji da sam vodi nekavu istragu, da se čuva da dokazi ne procure, pa čak i do nadležnih organa. To samo potvđuje koliko je sve ovde ispreturano, da upravo i to tužilastvo i policija nisu organi kome bilo ko veruje”, rekao je Majić.\nOvde postoji, kako kaže, potpuno nepoverenje čak i Jurića koji je donedavno imao poverenje u te organe.\nO čemu je još sudija Miodrag Majić govorio pogledajte u video snimku:


Okupaciona terapija u radu sa decom i odraslima - Saša Stepanović\nMonografijom Okupaciona terapija u radu sa decom i odraslima, dr Saša Stepanović daje poseban stručan doprinos naučnoj grani koja je na našim prostorima nepravedno zapostavljena. Knjiga se sistematski bavi principima i praksom, metodologijom izlaska iz lavirinta neznanja i postojećih problema, a u vezi sa teškoćama sa kojima se pojedinac susreće pri obavljanju svakodnevnih aktivnosti.\nAutor ove knjige, dr Stepanović, sugeriše pristupe kojim terapeuti, i svi koji to žele da postanu, mogu da razviju specifične tehnike, primenjujući ih tako da određenim osobama, kojima je neophodna okupaciona terapija, učine život bogatijim i smislenijim. Na prvoj liniji borbe istovremeno stoje osoba sa problemom,okupacioni terapeut kao lider, negovatelji i članovi porodice.\nAutor knjige, vešto i lako, daje precizan pregled velikog broja aktivnosti i nastoji da postupno i profesionalno ukaže na postojeće probleme, predstavlja kreativne i stimulativne testove i vežbe, zanimljive modele okupacionog rada i dokazuje upešnost rešenja.\nDr Stepanović predočava:„Okupaciona terapija ima potencijal da transformiše ljudske živote, što čini ovo polje nauke postojanim i važnim.“\n„Centralno pitanje okupacione terapije nije samo: „Koji problem imaš?“, već „Kako da taj problem što manje remeti tvoje željene svakodnevne aktivnosti?“. Fokus je uvek na potrebama i željama pojedinca”.\nTakođe:„Uspešnost dobro sprovedene terapije je usmerenost ka potrebama svake individue, jer mu ona, kao takva, omogućava da učestvuje u aktivnostima koje su važne za njega lično. Uloga okupacionog terapeuta je da osmisli i organizuje posebnu terapiju za svakog pojedinca.“\nDr Stepanović upućuje:„Okupaciona terapija pomaže svakoj osobi kojoj je potrebna podrška da živi život punim plućima. Terapeut kombinuje poznavanje medicine sa holističkim znanjima iz prakse i sprovodi terapiju kojom će da unapredi i olakša život svakog pojedinca“.\nGenerated: 07.10.51TRU CHACHE


Zenga - Nigde kao u Zvezdi... - Sportske.net\nZenga - Nigde kao u Zvezdi...\nNekadašnji trener Crvene zvezde Valter Zenga ostao je bez posla, pošto mu je uručen otkaz u Emiratima.\nValter Zenga je u proteklih sedam meseci vodio ekipu Al Džazire, ali očigledno nije opravdao očekivanja čelnih ljudi pomenutog kluba iz Ujedinjenih Arapskih Emirata.\nTrofeji su izostali, pa tako Zengi i dalje ostaje u najlepšoj uspomeni vreme kada je sa Crvenom zvezdom osvojio duplu krunu, u sezoni 2005-06.\nPodsetimo, pre godinu dana je u izjavi našem sajtu italijanski stručnjak potvrdio da i dalje prati Zvezdine utakmice, kao i da je ''skakao od sreće'', kada je pre godinu i po dana Zvezda trijumfovala u derbiju protiv Partizana (3-2).\nSada kad je ponovo bez angažmana, možda poželi da slobodno vreme iskoristi tako što bi se i na licu mesta prisetio Zvezdinih šampionskih dana, s obzirom da crveno-beli narednog vikenda pripremaju spektakl na Marakani, povodom (očekivanog) osvajanja titule posle šest godina dominacije Partizana.


Nova uredba stupa na snagu u nedelju, dok će neka nova pravila početi da se primenjuju u ponedeljak, prenosi slovenačka agencija STA.\nNa dosadašnjem spisku vakcina koje omogućavaju ulazak u Sloveniju bez karantina bile su vakcine "Fajzer/ Biontek", "Moderna", "AstraZeneka","DŽonson&DŽonson" i ruska "Sputnjik V", a na njoj će od sada biti i vakcina "Indijski institut Serum/AstraZeneka" i kineske vakcine "Sinovak Biotek" i "Sinofarm".\nPrema novim pravilima, ulazak u Sloveniju bez karantina biće moguć uz negativan PCR test ne stariji od 48 sati koji ne mora biti izdat samo u zemljama EU ili zemljama Šengenskog prostora, već može biti izdat i u Velikoj Britaniji ili SAD.\nLjudi koji se vraćaju sa službenih putovanja iz inostranstva i imaju negativan PCR test koji nije stariji od tri dana više neće morati da se ponovo testiraju.\nTa mera će se odnositi na pripadnike policije, drugih državnih organa i akreditovane novinare, i stupiće na snagu u ponedeljak.\nUlazak u Sloveniju bez karantina sa negativnim testom urađenim u poslednja tri dana, dozvoljen je i građanima zemalja EU ili Šengenskog prostora koji su u nekoj od tih zemalja boravili do 72 sata kako bi pružili negu ili pomoć clanovima porodice ili licima kojima je potrebna nega.\nBritanija pregovara o MODIFIKOVANIM DOZAMA AstraZeneke za borbu protiv južnoafričkog soja\nVELIKA POTRAGA U HRVATSKOJ Nestao dečak u Vinkovcima\nNestao je maloletni dečak, dete od 12 godina u Vinkovcima. Nestanak je prijavljen nadležnoj policijskoj stanici u ponedeljak uveče. Potraga za dečakom i dalje traje, a policija će se javiti s prvim novim informacijama...


Milko Grmuša: Deklaracija o modernizaciji Republike Srpske | Frontal\nDeklaracija o modernizaciji Republike Srpske\nNa osnovu člana 70. stav 1. tačka 2. Ustava Republike Srpske, kao i na osnovu članova 182 i 183. Poslovnika Narodne skupštine Republike Srpske („Službeni glasnik Republike Srpske“ broj 31/2011, 37/2011-ispr. i 34/2017), te\nRazumijevajući da opstanak i razvoj Republike Srpske i svih njenih građana direktno zavise od njene sposobnosti da se što brže modernizuje,\nShvatajući da je transformacija zemlje i društva istorijska i logička nužnost,\nSvjesni da je digitalizacija najznačajnija pretpostavka i sredstvo modernizacije Republike,\nIzražavajući opredjeljenje svih građana Republike da Srpska postoji u decenijama koje dolaze i da po stepenu svoje civilizovanosti, uređenosti i bogatstva bude na ponos i za primjer svima,\nApelujući na sve političke faktore u Bosni i Hercegovini i regiji da takođe prioritet u svom političkom radu stave na pitanja budućnosti, modernizacije, humanizacije ljudskih odnosa i civilizacijske transformacije,\nČvrsto opredjeljeni da Republiku Srpsku beskompromisno i na svim poljima uvedemo u dvadeset i prvi vijek,\nPonosni što započinjemo izgradnju nove etape u razvoju Republike i što iniciramo začetak modernog patriotizma baziranog na tehnološkom razvoju, inovacijama i ekonomskom progresu,\nMi, poslanici Narodne skupštine kao reprezenti suverene volje naroda i građana Republike Srpske, na sjednici Narodne skupštine održanoj dana ___. ___._____ godine usvojili smo\nO MODERNIZACIJI REPUBLIKE SRPSKE\n1. Republika Srpska će svoj institucionalni, ekonomski, obrazovni i društveni razvoj bazirati na procesima digitalizacije kao preduslovu hvatanju priključka za razvijenim zemljama u Evropi i svijetu.\n2. Republika Srpska će svoju kompletnu javnu upravu digitalizovati, odnosno implementiraće koncept „e-uprave“. To znači da će svi upravni postupci biti vršeni onlajn, da će doći do maksimalne moguće uštede vremena i novca kao resursa, odnosno da će efikasnost, transparentnost i ekonomičnost rada uprave biti na maksimalnom, a mogućnost zloupotreba, proizvoljnosti i korupcije na minimalnom nivou.\n3. Republika Srpska će kreirati pametnu, brzu i prilagodljivu „e-vladu“ koja će u budućnosti da održava ne fizičke, nego „e-kabinet“ sjednice, čiji je cilj da smanji vrijeme koje se troši na fizičke sastanke i procedure, a da ostavi više vremena i resursa na donošenje strateških odluka. Zadatak „e-vlade“ će biti da neprestano pronalazi mehanizme kako da digitalizuje svoje servise i usluge, odnosno kako da ih nudi ne samo građanima Republike Srpske, nego i svim građanima svijeta koji ispunjavaju preduslove određene zakonom Republike, a sve u cilju iznalaženja novih, kompetitivnih i inovativnih mehanizama za povećanje prihoda Republike, te njenu sveukupnu modernizaciju i ekonomski napredak i blagostanje.\n4. Republika Srpska će putem „e-uprave“, „e-poreza“ i „e-pravosuđa“ da kreira najpovoljniji fiskalni ambijent u regiji, sa najnižim stopama poreza, sa najmanje predviđenih fiskalnih i parafiskalnih nameta, kao i sa najjednostavnijim procedurama za plaćanje poreza, uporedo sa e-registrom privrednih društava i onlajn registracijom istih, u zakonskom imperativnom roku od tri dana od dana slanja urednog e-zahtjeva za registraciju.\n5. Republika Srpska će da uvede institut „elektronskog prebivališta“ za sve inostrane državljanine koji iskažu interes da u skladu sa zakonima Republike započnu svoj privatni biznis u Republici Srpskoj.\n6. Predmet informatika biće uveden u osnovne škole počev od prvog razreda, a oblast programiranja počeće se izučavati počev od trećeg razreda osnovne škole.\n7. Republika Srpska će izvršiti reformu kompletnog obrazovnog sistema koji će, posebno u oblasti visokog obrazovanja, pored edukativne, dobiti i svoju naučno-istraživačku i tržišnu komponentu, a sve u saradnji i harmonizaciji sa poslovnom zajednicom. Pristupiće se smanjenju broja obaveznih predmeta, te istovremenom povećanju broja izbornih predmeta na svim nivoima obrazovanja.\n8. Pravo na internet će postati jedno od osnovnih prava građana Republike Srpske, i kao takvo biće predviđeno u Ustavu Republike Srpske. Shodno tome, svi organi i institucije Republike biće u obavezi da izvrše sve neophodne radnje kako bi se razvila infrastruktura za brzi pristup širokopojasnom internetu i isti omogućio na teritoriji cijele Republike.\n9. Biće izvršena kodifikacija i unifikacija različitih grana prava (građansko pravo, privredno pravo, upravno pravo, kazneno pravo), radi lakšeg snalaženja u šumi pravnih propisa građanima, privrednicima, investitorima, ali i sudijama, tužiocima i stručnoj javnosti uopšte. Svi propisi doneseni od strane Narodne skupštine, počev od prvog dana njenog rada, biće dostupni besplatno svim građanima Republike onlajn.\n10. Republika Srpska će izgraditi mrežu brzih puteva po principu javno-privatnog partnerstva i koncesija, a kako bi povezala sve svoje regionalne centre na najjeftiniji mogući način, uz postizanje ciljeva sigurnosti, kvaliteta i dinamike realizacije tog cilja.\n11. Zadužuju se Vlada Republike Srpske, sva njena ministarstva, agencije, ustanove i drugi organi i institucije Republike, kao i javna preduzeća i fondovi, da u periodu od pola godine dostave Narodnoj skupštini na razmatranje konkretne planove sprovođenja ciljeva zadatih u ovoj Deklaraciji. Zadužuju se predstavnici Republike Srpske u zajedničkim institucijama Bosne i Hercegovine da u istom roku Narodnoj skupštini Republike Srpske takođe dostave konkretne planove za sprovođenje zadatih ciljeva u ovoj Deklaraciji, a u okviru za koji su za implementaciju istih zadužene i odgovorne te zajedničke institucije.\n12. Zadužuju se nadležna tijela i odbori u Narodnoj skupštini Republike Srpske da u periodu od pola godine pripreme analizu postojećih zakonskih rješenja, a kako bi se odmah potom moglo početi sa realizacijom ciljeva zadatih u ovoj Deklaraciji, odnosno kako bi se izvršile što hitnije izmjene donesenih i donošenje novih zakonskih rješenja u pravcu implementacije tih ciljeva.\n13. Zadužuju se predstavnici izvršne i zakonodavne vlasti, kako na nivou Republike Srpske, tako i na nivou zajedničkih institucija BiH iz Republike Srpske, da u roku od šest mjeseci od dana donošenja ove Deklaracije stupe u kontakt sa predstavnicima političkog, privrednog i naučnog sektora u onim zemljama koje su uspješno realizovale ciljeve navedene u ovoj Deklaraciji, a kako bi se analizirala mogućnost angažovanja najeminentnijih stručnjaka koji će pomoći institucijama Republike da sprovedu ciljeve zadate u ovoj Deklaraciji.\n14. Zadužuje se Vlada Republike Srpske da po isteku rokova navedenih u ovoj Deklaraciji dostavi Narodnoj skupštini Republike Srpske detaljan izvještaj o tome koje institucije, organi, agencije i javna preduzeća su uspješno realizovali zadate naloge, a koji navedeni subjekti to nisu učinili.\n15. Ova Deklaracija stupa na snagu danom donošenja, a objaviće se u ''Službenom glasniku Republike Srpske''.\nDatum: ___. ___.______.


Izjave | Српски покрет Двери - Део 2\nIzjava predsednika SNS Aleksandra Vučića da dok je on živ neće biti prelazne vlade – najbolje govori o stepenu autokratije u Srbiji. U tom smislu, Vučićev lični režim je prevazišao i njegove bliske prijatelje Mila Đukanovića i Nikolu Gruevskog koji su svojevremeno prihvatili ideju prelazne vlade da bi dokazali postojanje demokratije u Crnoj Gori i […]\nAko administracija EU stane na stranu aktuelne vlasti u Srbiji može se očekivati još veći pad poverenja građana u evropske integracije. Povodom boravka delegacije Evropskog parlamenta u Srbiji, predsednik Srpskog pokreta Dveri Boško Obradović istakao je da je ovo veoma važna politička misija ukoliko za cilj ima isto ono što je urađeno u Makedoniji i […]\nPozdravljam odluku Predsedništva Srpskog pokreta Dveri da već sada proglasimo neizlazak na lažne izbore na proleće iduće godine, upravo zato što to i nisu izbori, već prisilno glasanje bez istinske slobode izbora. Jedino rešenje za ovu političku krizu je neizlazak na takve lažne i unapred neregularne izbore, ostavka ministra policije Nebojše Stefanovića zbog falsifikovanja fakultetske […]\nDanas je tačno dva meseca od kako sam otkrio da drugi čovek u vrhu vlasti, aktuelni ministar policije Nebojša Stefanović, ne samo da je lažni doktor nauka već nije završio ni osnovne fakultetske studije. Naime, fakultet koji je zvanično pohađao i završio Nebojša Stefanović – internacionalni Megatrend u Londonu – zapravo ne postoji i firma […]\nGrađani Srbije već godinama jasno izražavaju svoj stav da GMO nisu dobrodošli u Srbiji, jer ugrožavaju zdravstvenu bezbednost svih njenih građana, kao i budućih generacija. Deca u čitavom svetu, pa i u Srbiji imaju pravo da se zdravo hrane i da rastu u zdravstveno bezbednoj sredini. Predsednik srpske Vlade Ana Brnabić je u Narodnoj skupštini […]\nZašto je Megatrendu bilo potrebno 25 dana da objavi studentski dosije Nebojše Stefanovića? Zato što im je trebalo toliko vremena da ga falsifikuju. Zašto dr Nebojša Stefanović lično još uvek nije javno pokazao svoj studentski indeks i diplomu o stečenom visokom obrazovanju? Zato što ti dokumenti ne postoje kao ni inostrani fakultet koji je ministar […]\nKomentar na dvodnevnu posetu francuskog predsednika Makrona Srbiji Apsolutno sam otvoren i raspoložen za resetovanje i poboljšanje odnosa sa našim nekadašnjim zapadnim saveznicima iz vremena Prvog i Drugog svetskog rata, poput Francuske ili SAD. Uprkos njihovom učestvovanju u NATO bombardovanju Republike Srpske 1995, i Srbije i Crne Gore 1999. godine, uvek postoji prostor da se […]\nPitanja na koja nema odgovora u najnovijoj aferi Nebojše Stefanovića. Danas je tačno 21 dan od kada sam u javnosti obelodanio saznanja Antikorupcijskog tima Srpskog pokreta Dveri da Nebojša Stefanović, druga najvažnija politička ličnost u državi, ima falsifikovanu fakultetsku diplomu, da nikada nije završio osnovne fakultetske studije, a predstavlja se kao doktor nauka. Ova direktna […]\nPoštovani Nenade, dirnut sam Vašim iskrenim i rodoljubivim nastupom i obraćanjem vaskolikom srpstvu. Vaš nastup u Palati Srbije 13. juna ove godine nije ostavio ravnodušnim nijednog dobronamernog Srbina. U Nacionalni tim za spas sela pristupilo je više uglednih, ostvarenih i rodoljubivo opredeljenih ljudi, ali isto tako presudan uticaj na budući rad Nacionalnog tima za spas […]\nNakon višednevne vidovdanske posete KiM delegacije Srpskog pokreta Dveri, potpredsednik Dveri Jugoslav Kiprijanović komentariše osvrt predsednika Srbije Aleksandra Vučića na stavove opozicije o KiM: Izjavom da se opozicija neozbiljno i neodgovorno odnosi prema Kosovu i Metohiji – Aleksandar Vučić je prekršio sve demokratske i moralne norme. Situacija je upravo suprotna: vlast se neozbiljno i neodgovorno […]\nReagujući na izjavu Petra Petkovića o Deklaraciji o KiM koju je doneo Sabor Dveri, potpredsednik Dveri Ivan Kostić je rekao da je tačno da se Vidovdan obeležava porukama jedinstva i sloge, ali da mu nije jasno kako se Petković poziva na jedinstvo kad se njegov predsednik poziva na razgraničenje. „Deklaracija koju je doneo naš Sabor […]


Egipat: Poziv na nove proteste u utorak – Minber\nlis. 27, 2013 at 8:53 am\nEgipat: Poziv na nove proteste u utorak\nadmin 9 godina ago 428 views\nKoalicija udruženja koja podržavaju svrgnutog egipatskog predsjednika Muhameda Mursija pozvali su na nove proteste za “nezavisnost sudstva” u utorak, 29. oktobra, javlja Anadolija.\nNacionalna alijansa za odbranu legitimnosti u saopćenju od subote navela je da okupljanja imaju za cilj “odbraniti časne egipatske sudije i sudstvo”.\nProtesti će biti organizirani povodom pokretanja disciplinskog postupa protiv Walida Sharabija, glasnogovornika Pokreta “Sudija Egipta”, koji je kritizirao zbacivanje legalno izabranog predsjednika Mursija sa vlasti.\nSharabija terete za ”umiješanost u politiku”.\nMursi, prvi demokratski izabrani predsjednik Egipta, zbačen je sa vlasti 3. jula.\nOdbačena tužba protiv ElBaradeija\nSud u Kairu odbacio je u subotu tužbu protiv dobitnika Nobelove nagrade Mohameda ElBaradeija zbog njegove ostavke na mjesto potpredsjednika Egipta, na koju se odlučio u znak protesta zbog krvavog obračuna vlasti s pripadnicima Muslimanske braće.\nU tužbi, podnijetoj u augustu, ElBaradei, koji je napustio Egipat nakon ostavke, optužuje se da je izneverio poverenje opozicionog Fronta za nacionalni spas koji je predstavljao.\nSudski izvori navode da je sud odbacio predmet, prenosi AFP.\nU znak protesta zbog krvavog obračuna snaga bezbjednosti s pristalicimava Mursija, kada je život izgubilo na stotine njih, ElBaradei je 14. augusta podnio ostavku na mjesto u Vladi koju je formirala vojska nakon svrgavanja predsjednika Mursija.\nStudenti Univerziteta Al-Azhar u Egiptu nastavili su i u subotu s antivladinim protestima, uprkos negodovanjima vlasti, prenosi Anadolija.\nStudenti su nosili transparent “Studenti protiv vojnog udara“ te uzvikivali slogane protiv pristalica vojnog udara.\nS druge strane, članovi Obrazovnog kluba ”Azhar” žele da studenti prestanu s protestima, te su podnijeli zahtjev da se provede Zakon o vanrednom stanju, kako bi se spriječili daljnji protesti.\nPredsjednik kluba Huseyin Uveyda rekao je da se protesti moraju spriječiti, kako univerziteti i obrazovanje ne bi pali pod utjecaj politike.\nZakon o vanrednom stanju u Egiptu dozvoljava snagama sigurnosti zabranu političkih protesta i pritvaranje demonstranata.\nadmin 27 listopada, 2013\nSirija: Lider Al-Nusre nije ubijen\nAssadovi vojnici truju vodu!


Penzionerima po 5.000, s povećanjem penzija saglasan i Fiskalni savet - Ekonomske Vesti\nPenzionerima po 5.000, s povećanjem penzija saglasan i Fiskalni savet\nPenzioneri u Srbiji će 18. decembra dobiti po 5.000 dinara, rekao je danas ministar finansija u Vladi Srbije Siniša Mali.\nOn je rekao da će tu jednokratnu isplatu dobiti milion i 717 hiljada penzionera.\nPred poslanicima Narodne skupštine Republike Srbije su izmene finansijskog plana Republičkog fonda penzijsko-invalidskog osiguranja, koje će tu isplatu omogućiti.\nIzmedju vladajuće Srpske napredne stranke i Fiskalnog saveta veliko je neslaganje i oko penzija.\nZa razliku od plata u javnom sektoru, Fiskalni savet je saopštio da „uslovno podržava planirani rast penzija u 2021.godini iako on nije opravdan trenutnim ekonomskim kretanjima“.\n„Rast penzija u 2020.i 2021.godini rezultat je primene objektivnog pravila “ švajcarske“ formule. Ova formula u kriznim vremenima daje veći rast penzija od rasta BDP-a (što je sad slučaj), ali u dobrim vremenima rezultira nešto sporijim povećanjem penzija – i tada bi penzije trebalo da se vrate na svoj održivi nivo od oko 10% BDP-a.\nZbog toga Fiskalni savet podržava planirano povećanje penzija u 2021.(5,9% od 1.januara 2021 – prim.EkonVesti) , ali samo pod uslovom da Vlada nastavi dosledno da se pridržava „švajcarske “ formule i nakon završetka krize“, saopštio je Fiskalni savet.\nMedjutim, poslanici PUPSa su se sa skupštinske govornice zahvalili predsedniku Srbije Aleksandru Vučiću zato što je razumeo da “ švajcarska formula“ treba da bude prilagodjena našim uslovima.Odnosno da bi penzije trebalo uskladjivati s rastom plata u javnom sektoru.\nVučić je već ranije, tek što je švajcarska formula usvojena, u televizijskim nastupima najavljivao – obećavao da će švajcarsku formulu promeniti jer nije prikladna našim uslovima.\n← Gondola Brzeće – Mali Karaman do kraja godine\nTužba protiv Fejsbuka zbog monopolskog ponašanja →